text: Δεδομένων των ειδικών αυτών περιστάσεων, θεωρήθηκε ορθό να μην επιβληθεί δασμός στις εισαγωγές αυτές που πραγματοποιήθηκαν μετά την αίτηση εξαίρεσης.(17) Στην προκειμένη περίπτωση, ζητείται αναδρομική εφαρμογή του μέτρου ανεξάρτητα από την ημερομηνία των αρχικών εισαγωγών, μέτρο το οποίο θα ίσχυε συνεπώς και για τις εισαγωγές που είχαν πραγματοποιηθεί πριν την αίτηση εξαίρεσης. Η έρευνα έδειξε ότι ορισμένα μοντέλα συσκευών λήψης είχαν ήδη εισαχθεί πριν κατατεθεί η κατάλληλη αίτηση για εξαίρεση στην Επιτροπή, παρά το γεγονός ότι η εταιρεία Ikegami είχε προβάλει αρχικά το επιχείρημα σύμφωνα με το οποίο δεν είχαν πραγματοποιηθεί, πριν την υποβολή της αίτησης, εισαγωγές μοντέλων που αποτελούσαν αντικείμενο της εν λόγω αίτησης.(18) Με τα δεδομένα αυτά, θεωρείται ότι η αναδρομική εφαρμογή του μέτρου δεν είναι δυνατό να ισχύσει για εισαγωγές οι οποίες πραγματοποιήθηκαν πριν την υποβολή αίτησης για εξαίρεση στην Επιτροπή. Οι εξαιρέσεις χορηγούνται βάσει θετικής απόφασης όσον αφορά την συμπερίληψη ορισμένων συσκευών λήψης εικόνων στο παράρτημα. Πράγματι, ο τύπος του υπό εξέταση συστήματος λήψης εικόνων δεν είναι δυνατό να προσδιοριστεί πριν τη γνωστοποίηση των τεχνικών προδιαγραφών που εκτίθενται στην εν λόγω αίτηση εξαίρεσης. Η Επιτροπή και τα κράτη μέλη δεν έχουν τρόπο ελέγχου της ακρίβειας της κατάταξης στον κωδικό της συνδυασμένης ονοματολογίας που πραγματοποιούν οι εξαγωγείς/παραγωγοί σχετικά με τα μοντέλα συσκευών λήψης εικόνων τα οποία δεν έχουν ακόμα υποπέσει στην αντίληψη της Επιτροπής. Συνεπώς, σε περίπτωση κατά την οποία η εξαίρεση από τους δασμούς χορηγείτο αναδρομικά από κάποια ημερομηνία πριν την ημερομηνία παραλαβής της αίτησης από την Επιτροπή, οι εξαγωγείς/παραγωγοί δεν θα διέτρεχαν κανένα κίνδυνο σε περίπτωση που θα επεδίωκαν να αποφύγουν την καταβολή του δασμού, εισάγοντας τα μοντέλα τους συσκευών λήψης εικόνων με ακατάλληλους κωδικούς ΣΟ, αποφεύγοντας έτσι το δασμό και υποβάλλοντας στη συνέχεια αίτηση εξαίρεσης από την ημερομηνία της πρώτης εισαγωγής, και αυτό σε περίπτωση που οι παρατυπίες υπέπιπταν στην αντίληψη των αρχών. Έτσι, ενώ γίνονται δεκτές οι αιτήσεις για αναδρομική εφαρμογή της εξαίρεσης από την ημερομηνία παραλαβής των αιτήσεων, δεν είναι δυνατό να επεκταθεί η αναδρομική ισχύς του μέτρου στις εισαγωγές που πραγματοποιήθηκαν πριν την υποβολή αίτησης, λαμβανομένου ιδίως υπόψη του σοβαρού κινδύνου καταστρατήγησης των μέτρων.(19) Ως εκ τούτου, αποφασίζεται η εξαίρεση από το δασμό αντιντάμπινγκ των εισαγωγών μοντέλων συσκευών λήψης εικόνων της εταιρείας Ikegami που αποτελούν αντικείμενο της παρούσας εξέτασης και που εισήχθησαν την ημερομηνία της παραλαβής της αίτησης εξαίρεσης από το δασμό αντιντάμπινγκ, δηλαδή την 12η Οκτωβρίου 2001, ή μεταγενέστερα.(20) Για τους ίδιους λόγους, αποφασίζεται η εξαίρεση από το δασμό αντιντάμπινγκ των μοντέλων συσκευών λήψης εικόνων της εταιρείας JVC, που αποτελούν αντικείμενο της παρούσας εξέτασης, από την ημερομηνία παραλαβής της αίτησης εξαίρεσης από την Επιτροπή, δηλαδή από την 17η Απριλίου 2001.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΚ) αριθ. 2042/2000 του Συμβουλίου αντικαθίσταται από το παράρτημα του παρόντος κανονισμού.Άρθρο 21. Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.2. Ο παρών κανονισμός εφαρμόζεται στις εισαγωγές των ακόλουθων μοντέλων που παράγονται και εξάγονται προς την Ευρωπαϊκή Κοινότητα από τους παρακάτω εξαγωγείς/παραγωγούς, από την ημερομηνία παραλαβής από την Επιτροπή της σχετικής αίτησης εξαίρεσης από


text: τον οριστικό δασμό αντιντάμπινγκ για τα μοντέλα αυτά, που εκτίθενται παρακάτω:α) Ikegami Tsushinki Co Ltd από 12ης Οκτωβρίου 2001:- κεφαλή συσκευής λήψης HDL-37E- κεφαλή συσκευής λήψης HDL-10- κεφαλή συσκευής λήψης HDL-40- μονάδα ελέγχου συσκευής λήψης MA-400- μονάδα ελέγχου συσκευής λήψης CCU-37- μονάδα ελέγχου συσκευής λήψης CCU-10- μονάδα τηλε-ελέγχου RCU-400- μονάδα τηλε-ελέγχου RCU-240A- προσαρμογέας CA-450β) Victor Company of Japan Limited από 17ης Απριλίου 2001:- μονάδα τηλε-ελέγχου συσκευής λήψης RM-P210EΟ παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΚατάλογος επαγγελματικών συσκευών λήψης που δεν έχουν χαρακτηρισθεί ως συσκευές τηλεοπτικής λήψης και απαλλάσσονται από τα μέτρα>TABLE POSITION>

type: legislation

jurisdiction: EU


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 31.10.2019
 COM(2019) 556 final
 ΠΑΡΑΡΤΗΜΑ
 της
 πρότασης απόφασης του Συμβουλίου
 για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής
 ΠΑΡΑΡΤΗΜΑ
 ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΚΟΙΝΗΣ ΕΠΙΤΡΟΠΗΣ ΕΦΑΡΜΟΓΗΣ
 σύμφωνα με την εθελοντική συμφωνία εταιρικής σχέσης για την επιβολή της δασικής νομοθεσίας, τη διακυβέρνηση και το εμπόριο μεταξύ της Σοσιαλιστικής Δημοκρατίας του Βιετνάμ και της Ευρωπαϊκής Ένωσης («η συμφωνία»)
 Άρθρο 1
 Σύνθεση και προεδρία
 1. Η κοινή επιτροπή εφαρμογής («ΚΕΕ») συστάθηκε όπως προβλέπεται στο άρθρο 18 της συμφωνίας.
 2. Η προεδρία της ΚΕΕ ασκείται από κοινού από τον επικεφαλής της αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ, εξ ονόματος της Ευρωπαϊκής Ένωσης και από τον υφυπουργό Γεωργίας και Αγροτικής Ανάπτυξης εξ ονόματος της Σοσιαλιστικής Δημοκρατίας του Βιετνάμ («τα μέρη»).
 Άρθρο 2
 Αντιπροσώπευση
 Κάθε μέρος ενημερώνει το άλλο μέρος για την προβλεπόμενη σύνθεση της αντιπροσωπείας του πριν από όλες τις συνεδριάσεις της ΚΕΕ.
 Άρθρο 3
 Παρατηρητές και εμπειρογνώμονες
 Οι πρόεδροι της ΚΕΕ, σε συμφωνία με τα μέρη, μπορούν να καλούν εμπειρογνώμονες και παρατηρητές να παρίστανται στις συνεδριάσεις της προκειμένου να παρέχουν πληροφορίες σχετικά με ειδικά θέματα στο μέτρο που είναι χρήσιμες για την εφαρμογή της συμφωνίας.
 Άρθρο 4
 Ομάδες εργασίας και επικουρικά όργανα
 Μέσω αμοιβαίας συμφωνίας τα συμβαλλόμενα μέρη της ΚΕΕ μπορούν να συγκροτούν ομάδες εργασίας ή άλλα επικουρικά όργανα, μεταξύ άλλων:
 i) κοινές συνεδριάσεις εμπειρογνωμόνων για την υποστήριξη των εργασιών της ΚΕΕ σε τεχνικό επίπεδο και διερεύνηση τεχνικών θεμάτων, εφόσον κρίνεται αναγκαίο
 ii) άλλα όργανα τα οποία κρίνονται κατάλληλα από την ΚΕΕ
 Άρθρο 5
 Γραμματεία
 Ένας υπάλληλος της Αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ και ένας υπάλληλος της διεύθυνσης δασών του Υπουργείου Γεωργίας και Αγροτικής Ανάπτυξης της Σοσιαλιστικής Δημοκρατίας του Βιετνάμ ενεργούν από κοινού ως γραμματεία της ΚΕΕ για την παροχή διοικητικής υποστήριξης στην ΚΕΕ και στους φορείς που αποφασίζει να συγκροτήσει.
 Άρθρο 6
 Αλληλογραφία
 1. Οι αντιπρόσωποι των μερών που είναι αρμόδιοι για τις επίσημες ανακοινώσεις σχετικά με την εφαρμογή της συμφωνίας είναι ο επικεφαλής της αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ και ο υφυπουργός του Υπουργείου Γεωργίας και Αγροτικής Ανάπτυξης της Σοσιαλιστικής Δημοκρατίας του Βιετνάμ, όπως ορίζεται στο άρθρο 20 της συμφωνίας.
 2. Η αλληλογραφία που απευθύνεται στην ΚΕΕ διαβιβάζεται στη γραμματεία της ΚΕΕ.
 3. Η γραμματεία διασφαλίζει ότι η αλληλογραφία που απευθύνεται στην ΚΕΕ διαβιβάζεται στους δύο προέδρους της ΚΕΕ και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 9 του παρόντος εσωτερικού κανονισμού σε όλα τα άλλα μέλη της ΚΕΕ.
 4. Η αλληλογραφία των προέδρων της ΚΕΕ αποστέλλεται από τη γραμματεία και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 9 του παρόντος εσωτερικού κανονισμού σε όλα τα άλλα μέλη της ΚΕΕ.
 Άρθρο 7
 Συνεδριάσεις
 1.


text:
Η ΚΕΕ συνεδριάζει τουλάχιστον δύο φορές ετησίως τα δύο πρώτα έτη και, στη συνέχεια, μία φορά κατ’ έτος, σε ημερομηνία και με ημερήσια διάταξη που συμφωνείται εκ των προτέρων από τα μέρη.
 2. Οποιοδήποτε μέρος μπορεί να ζητήσει συμπληρωματικές συνεδριάσεις όποτε το απαιτούν οι περιστάσεις, εφόσον συμφωνούν τα μέρη. Οι εν λόγω πρόσθετες συνεδριάσεις μπορούν να πραγματοποιούνται διά ζώσης ή μέσω τηλεδιάσκεψης, εφόσον συμφωνούν τα μέρη.
 3. Οι συνεδριάσεις της ΕΕ συγκαλούνται από τη γραμματεία της ΚΕΕ.
 Άρθρο 8
 Ημερήσια διάταξη των συνεδριάσεων
 1. Η γραμματεία της ΚΕΕ καταρτίζει προσωρινή ημερήσια διάταξη για κάθε συνεδρίαση της ΚΕΕ, με βάση τις προτάσεις των μερών. Η εν λόγω ημερήσια διάταξη διαβιβάζεται στους προέδρους και στα μέλη της ΚΕΕ, το αργότερο δεκαπέντε (15) εργάσιμες ημέρες πριν από την έναρξη της συνεδρίασης.
 2. Οι προσθήκες ή οι τροποποιήσεις της ημερήσιας διάταξης πρέπει να παραλαμβάνονται από τη Γραμματεία το αργότερο δέκα (10) εργάσιμες ημέρες πριν από την έναρξη της συνεδρίασης, αν και τα στοιχεία αυτά δεν περιλαμβάνονται στην προσωρινή ημερήσια διάταξη, εκτός εάν η Γραμματεία λάβει τα σχετικά δικαιολογητικά έγγραφα το αργότερο δέκα (10) εργάσιμες ημέρες πριν από τη συνεδρίαση.
 3. Η ημερήσια διάταξη εγκρίνεται από την ΚΕΕ κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή ημερήσια διάταξη, αν συμφωνήσουν και τα δύο μέρη.
 4. Η γραμματεία μπορεί, με τη συμφωνία των μερών, να συντομεύει τις προθεσμίες που καθορίζονται στην παράγραφο 1, ώστε να λαμβάνονται υπόψη οι ιδιαιτερότητες κάποιας ειδικής περίπτωσης.
 Άρθρο 9
 Έγγραφα
 Κάθε μέρος αποστέλλει όλα τα σχετικά έγγραφα στη Γραμματεία τουλάχιστον δέκα (10) εργάσιμες ημέρες πριν από την επόμενη συνεδρίαση της ΚΕΕ. Όταν τα έγγραφα δεν επηρεάζουν αναγκαστικά τις διαβουλεύσεις της ΚΕΕ, τα έγγραφα μπορούν να αποστέλλονται ανά πάσα στιγμή πριν από την επόμενη συνεδρίαση της ΚΕΕ.
 Άρθρο 10
 Αποφάσεις και συστάσεις
 1. Η ΚΕΕ, όταν είναι εξουσιοδοτημένη βάσει της συμφωνίας, εκδίδει αποφάσεις και συστάσεις με αμοιβαία συμφωνία.
 2. Μεταξύ των συνεδριάσεων, η ΚΕΕ μπορεί, αν συμφωνήσουν και τα δύο μέρη, να λαμβάνει αποφάσεις ή συστάσεις με γραπτή διαδικασία. Η γραπτή διαδικασία συνίσταται σε ανταλλαγή διακοινώσεων μεταξύ των μερών. Οι συμπρόεδροι έχουν την εξουσία να ανταλλάσσουν τις εν λόγω διακοινώσεις και να επιβεβαιώνουν τη συμφωνία για κάθε απόφαση, εφόσον απαιτείται.
 3. Οι αποφάσεις ή οι συστάσεις της ΚΕΕ έχουν τον τίτλο «Απόφαση» και «Σύσταση» αντίστοιχα και φέρουν αύξοντα αριθμό, ημερομηνία θέσπισης και περιγραφή του αντικειμένου τους. Κάθε απόφαση ορίζει την ημερομηνία έναρξης ισχύος της.
 4. Οι αποφάσεις και οι συστάσεις που εκδίδονται από την ΚΕΕ επικυρώνονται από τον αντιπρόσωπο της Ευρωπαϊκής Ένωσης στη Σοσιαλιστική Δημοκρατία του Βιετνάμ και του Υπουργείου Γεωργίας και Αγροτικής Ανάπτυξης εξ ονόματος της Σοσιαλιστικής Δημοκρατίας του Βιετνάμ.
 5. Οι αποφάσεις και οι συστάσεις διαβιβάζονται στον καθέναν από τους συμπροέδρους όπως αναφέρεται στο άρθρο 20 της συμφωνίας.
 Άρθρο 11
 Πρακτικά
 1. Τα δύο μέρη συντάσσουν από κοινού τα πρακτικά της συνεδρίασης κατά την περάτωση κάθε συνεδρίασης της ΚΕΕ. Τα πρακτικά της συνεδρίασης υπογράφονται και δημοσιοποιούνται.
 2. Στα πρακτικά της συνεδρίασης περιλαμβάνονται όλες οι δηλώσεις ή οι αποφάσεις που


text:
τα συμβαλλόμενα μέρη ζητούν να συμπεριληφθούν.
 3. Τα πρακτικά της συνεδρίασης συντάσσονται στην αγγλική και στη βιετναμέζικη γλώσσα.
 Άρθρο 12
 Επιτόπιες Αποστολές
 Αν ένα από τα μέρη ζητήσει να διεξαγάγει κοινή επιτόπια αποστολή σχετική με τη συμφωνία, αμφότερα τα μέρη συμφωνούν ως προς τους όρους και το χρονοδιάγραμμα της αποστολής.
 Άρθρο 13
 Γλώσσες
 1. Οι γλώσσες εργασίας της ΚΕΕ είναι η αγγλική και η βιετναμέζικη.
 2. Η ΚΕΕ βασίζει τις διαβουλεύσεις της και εκδίδει τις αποφάσεις και τις συστάσεις σε έγγραφα και προτάσεις που καταρτίζονται στην αγγλική και στη βιετναμέζικη γλώσσα.
 Άρθρο 14
 Δαπάνες
 Κάθε συμβαλλόμενο μέρος αναλαμβάνει τυχόν δαπάνες τις οποίες συνεπάγεται η συμμετοχή του στις συνεδριάσεις της ΚΕΕ, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 31.10.2019
 COM(2019) 556 final
 2019/0244(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής
 ΑΙΤΙΟΛΟΓΙΚΗ ΕΚΘΕΣΗ
 1.Αντικείμενο της πρότασης
 Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο σε συνδυασμό με την προβλεπόμενη έγκριση του εσωτερικού κανονισμού της
 2.Πλαίσιο της πρότασης
 2.1.Εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο
 Η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο («η συμφωνία») έχει ως στόχο να διασφαλίσει ότι όλες οι εισαγωγές στην Ευρωπαϊκή Ένωση από τη Σοσιαλιστική Δημοκρατία του Βιετνάμ ξυλείας και προϊόντων ξυλείας που καλύπτονται από τη συμφωνία έχουν παραχθεί νόμιμα. Αυτό θα επιτευχθεί με τη θέσπιση και την εφαρμογή συστήματος διασφάλισης της νομιμότητας της ξυλείας στο Βιετνάμ («VNTLAS»), ώστε να εξακριβώνεται ότι η ξυλεία και τα προϊόντα ξυλείας έχουν παραχθεί νόμιμα και να διασφαλίζεται ότι εξάγονται στην Ένωση μόνο αποστολές ελεγμένης νομιμότητας. Η συμφωνία άρχισε να ισχύει την 1η Ιουνίου 2019.
 2.2.Kοινή επιτροπή εφαρμογής
 Η ΚΕΕ, η οποία προβλέπεται στο άρθρο 18 της συμφωνίας και περιγράφεται λεπτομερέστερα στο παράρτημα IX της συμφωνίας, συμβάλλει στη διευκόλυνση της διαχείρισης, της παρακολούθησης και της επανεξέτασης της παρούσας συμφωνίας. Η ΚΕΕ διευκολύνει επίσης τον διάλογο και την ανταλλαγή πληροφοριών μεταξύ των μερών της συμφωνίας. Η ΚΕΕ λαμβάνει τις αποφάσεις της με συναίνεση. Η προεδρία της ΚΕΕ ασκείται από κοινού από τον υφυπουργό Γεωργίας και Αγροτικής Ανάπτυξης και τον επικεφαλής της αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ.


text:
2.3.Προβλεπόμενη πράξη της ΚΕΕ
 Την εβδομάδα από τις 11 έως τις 15 Νοεμβρίου 2019, κατά τη διάρκεια της πρώτης συνεδρίασής της, η ΚΕΕ θα εγκρίνει τον εσωτερικό της κανονισμό («η προβλεπόμενη πράξη»).
 Σκοπός της προβλεπόμενης πράξης είναι η ρύθμιση του τρόπου συνεργασίας των μερών της συμφωνίας εντός της ΚΕΕ. Περιγράφει τη σύνθεσή της, τη δυνατότητα σύστασης επικουρικών οργάνων στο πλαίσιό της, τη γραμματεία της και τον τρόπο οργάνωσης των συνεδριάσεων της ΚΕΕ. Σύμφωνα με την προβλεπόμενη πράξη η ΚΕΕ εκδίδει αποφάσεις και συστάσεις με συναίνεση μέσω γραπτής διαδικασίας, η οποία συνίσταται σε ανταλλαγή διακοινώσεων, βάσει των αρμοδιοτήτων που ανατίθενται στο πλαίσιο της συμφωνίας.
 3.Θeση που πρέπει να ληφθεί εξ ονόματος της eνωσης
 Η προβλεπόμενη πράξη καθορίζει τη θέση που πρέπει να ληφθεί εξ ονόματος της Ένωσης στο πλαίσιο της ΚΕΕ που συστάθηκε σύμφωνα με το άρθρο 18 της συμφωνίας όσον αφορά τη θέσπιση του εσωτερικού κανονισμού της ΚΕΕ.
 Τα μέρη της συμφωνίας ενέκριναν το σχέδιο εσωτερικού κανονισμού. Με την επιφύλαξη των διαδικασιών λήψης αποφάσεων της Ένωσης, o εσωτερικός κανονισμός εγκρίνεται στην πρώτη συνεδρίαση της ΚΕΕ, η οποία έχει προγραμματιστεί για τον Νοέμβριο του 2019.
 Ο συνημμένος εσωτερικός κανονισμός της ΚΕΕ είναι πολύ παρόμοιος με εκείνους που εγκρίθηκαν από τις κοινές επιτροπές εφαρμογής που συστάθηκαν με άλλες εθελοντικές συμφωνίες εταιρικής σχέσης.
 Η έγκριση του εν λόγω εγγράφου είναι εξαιρετικά σημαντική για να καταστούν λειτουργικές οι διατάξεις της συμφωνίας. Ειδικότερα, επιτρέπει στην ΚΕΕ να εφαρμόζει τις διατάξεις του άρθρου 9 (επίμονες διαφωνίες ή δυσκολίες κατά τη διάρκεια των διαβουλεύσεων που αφορούν άδειες FLEGT), του άρθρου 10 (καταγγελίες που προκύπτουν από το έργο ανεξάρτητου αξιολογητή στην κοινή επιτροπή εφαρμογής) του άρθρου 12 (κοινοποίηση, ανάθεση ανεξάρτητης αξιολόγησης του συστήματος αδειών FLEGT και προσδιορισμός της ημερομηνίας έναρξης πλήρους λειτουργίας της άδειας FLEGT), του άρθρου 18 (θέσπιση και λειτουργία της κοινής επιτροπής εφαρμογής) της συμφωνίας και του παραρτήματος IX της συμφωνίας (Καθήκοντα της κοινής επιτροπής εφαρμογής).
 4.Νομική βάση
 4.1.Διαδικαστική νομική βάση
 4.1.1.Αρχές
 Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
 Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
 1
 .
 4.1.2.Εφαρμογή στην προκειμένη περίπτωση
 Η ΚΕΕ είναι ένα όργανο που συστάθηκε βάσει συμφωνίας, δηλαδή της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο.
 Η πράξη την οποία καλείται να θεσπίσει η ΚΕΕ συνιστά πράξη που παράγει έννομα αποτελέσματα, καθώς ρυθμίζει τον τρόπο με τον οποίο τα


text:
μέρη της συμφωνίας συνεργάζονται για την εφαρμογή της συμφωνίας, μεταξύ άλλων όσον αφορά την ενδεχόμενη τροποποίηση των παραρτημάτων της.
 Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
 Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
 4.2.Ουσιαστική νομική βάση
 4.2.1.Αρχές
 Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον σκοπό και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Αν η προβλεπόμενη πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος ή κύρια, ενώ ο άλλος ή η άλλη έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, δηλαδή εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
 4.2.2.Εφαρμογή στην προκειμένη περίπτωση
 Ο κύριος στόχος και το περιεχόμενο της προβλεπόμενης πράξης αφορούν, γενικά, τη λειτουργία των διεθνών οργάνων που συγκροτούνται βάσει της συμφωνίας. Επομένως, ο τομέας στον οποίο εντάσσεται η προσβαλλόμενη απόφαση πρέπει να εκτιμάται σε σχέση με τη συμφωνία στο σύνολό της (υπόθεση C-244/17, Επιτροπή κατά Συμβουλίου (Καζακστάν), ECLI:EU:C:2018:662). Στόχος της συμφωνίας είναι η δημιουργία νομικού πλαισίου που θα διασφαλίζει ότι όλες οι εισαγωγές στην Ευρωπαϊκή Ένωση από τη Σοσιαλιστική Δημοκρατία του Βιετνάμ ξυλείας και προϊόντων ξυλείας που καλύπτονται από τη συμφωνία έχουν παραχθεί νόμιμα. Η κύρια συνιστώσα της συμφωνίας είναι η κοινή εμπορική πολιτική.
 Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 παράγραφος 3 και το άρθρο 207 παράγραφος 4 πρώτο εδάφιο της ΣΛΕΕ.
 4.3.Συμπέρασμα
 Η νομική βάση της προτεινόμενης απόφασης θα πρέπει να είναι το άρθρο 207 παράγραφος 3 και το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
 2019/0244 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 3 και το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο («η συμφωνία») θεσπίστηκε από την Ένωση με την απόφαση (ΕΕ) 2019/854 του Συμβουλίου της 15ης Απριλίου 2019
 2
 και τέθηκε σε ισχύ την 1η Ιουνίου 2019.
 (2)Σύμφωνα με το


text:
άρθρο 18 παράγραφος 3 της συμφωνίας, η κοινή επιτροπή εφαρμογής της συμφωνίας («ΚΕΕ») θεσπίζει τον εσωτερικό της κανονισμό.
 (3)Η ΚΕΕ, κατά τη συνεδρίασή της στις 13 Νοεμβρίου 2019, θα εγκρίνει τον εσωτερικό της κανονισμό.
 (4)Κρίνεται σκόπιμο να καθοριστεί η θέση που πρέπει να ληφθεί εξ ονόματος της Ένωσης στην ΚΕΕ, καθώς ο εσωτερικός κανονισμός θα είναι δεσμευτικός για την Ένωση.
 (5)Η ΚΕΕ θα πρέπει να εγκρίνει, κατά την πρώτη της συνεδρίαση, τον εσωτερικό κανονισμό που επισυνάπτεται στην παρούσα απόφαση, ώστε να εξασφαλίζεται η ομαλή και διαφανής συνεργασία της Ευρωπαϊκής Ένωσης και της Σοσιαλιστικής Δημοκρατίας του Βιετνάμ από την αρχή σχετικά με την εφαρμογή της συμφωνίας και, ενδεχομένως, το σύστημα αδειών της ΕΕ για την επιβολή της δασικής νομοθεσίας, τη διακυβέρνηση και το εμπόριο.
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 1.Η θέση που πρέπει να ληφθεί εξ ονόματος της Ένωσης κατά την πρώτη συνεδρίαση της ΚΕΕ βασίζεται στο σχέδιο εσωτερικού κανονισμού της ΚΕΕ που επισυνάπτεται στην παρούσα απόφαση.
 2.Οι εκπρόσωποι της Ένωσης μπορούν να συμφωνήσουν σε ήσσονος σημασίας αλλαγές στο σχέδιο εσωτερικού κανονισμού που επισυνάπτεται στην παρούσα απόφαση, υπό το πρίσμα των εξελίξεων κατά την επικείμενη διάσκεψη των μερών, στο πλαίσιο διαβούλευσης με τα κράτη μέλη, κατά τις επιτόπιες συνεδριάσεις συντονισμού, χωρίς περαιτέρω απόφαση του Συμβουλίου.
 Άρθρο 2
 Η παρούσα απόφαση απευθύνεται στην Επιτροπή.
 Βρυξέλλες,
 Για το Συμβούλιο
 Ο Πρόεδρος
 (1)
 Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.


text:
Αριθ. C 139/14 Επίσημη Εφημερίδα των Ευρωπαϊκών Κοινοτήτων 30. 5. 88
 Πρόταση κανονισμού (ΕΟΚ) του Συμβουλίου για τον καθορισμό, για την περίοδο εμπορίας
 1988/1989 των τιμών που εφαρμόζονται στον τομέα της όρυζας
 (88/C 139/11)
 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, που εφαρμόζεται στο γεωργικό τομέα, οδηγούν στον
 Έχοντας υπόψη: καθορισμό των τιμών στα επίπεδα που αναφέρονται
 κατωτέρω-
 τη συνθήκη για την ίδρυση της Ευρωπαϊκής Οικονομι
 κής Κοινότητας, ότι η εφαρμογή του άρθρου 68 της πράξης προσχώρη
 σης της Ισπανίας και της Πορτογαλίας οδήγησε στην
 την πράξη προσχώρησης της Ισπανίας και της Πορτο Ισπανία σε επίπεδο τιμών διαφορετικό από εκείνο των
 γαλίας και ιδίως το άρθρο 89 παράγραφος 1, κοινών τιμών ότι βάσει του άρθρου 70 παράγραφος 1
 της πράξης προσχώρησης πρέπει να γίνει προσέγγιση
 τον κανονισμό (ΕΟΚ) αριθ. 1418/76 του Συμβουλίου των ισπανικών τιμών με τις κοινές τιμές, κάθε χρόνο
 της 21ης Ιουνίου 1976 περί κοινής οργανώσεως αγοράς στην έναρξη της περιόδου εμπορίας· ότι τα κριτήρια
 της ορύζης (·), όπως τροποποιήθηκε τελευταία από τον που προβλέπονται για την προσέγγιση αυτή οδήγησαν
 κανονισμό (ΕΟΚ) αριθ. ..., και ιδίως το άρθρο 3 στον καθορισμό των ισπανικών τιμών στο επίπεδο που
 παράγραφος 3, αναφέρεται κατωτέρω,
 την πρόταση της Επιτροπής,
 ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 τη γνώμη του Ευρωπαϊκού Κοινοβουλίου,
 τη γνώμη της Οικονομικής και Κοινωνικής Επιτροπής, Άρθρο 1
 Εκτιμώντας: Για την περίοδο εμπορίας 1988/1989 οι τιμές που
 εφαρμόζονται στον τομέα της όρυζας καθορίζονται ως
 ότι η πολιτική της αγοράς και των τιμών, η οποία εξής:
 βασίζεται σε σύγχρονες εκμεταλλεύσεις, είναι το κύριο
 όργανο της εισοδηματικής πολιτικής στη γεωργία- ότι Ι. Κοινότητα στη σύνθεση της στις 31 Δεκεμβρίου 1985
 μια τέτοια πολιτική αξιοποιείται πλήρως μόνον αν
 ενταχθεί στο σύνολο της κοινής γεωργικής πολιτικής α) τιμή παρεμβάσεως αναποφλοίωτης όρυζας:
 που περιλαμβάνει μια δυναμική κοινωνικοδιαρθρωτική 314,19 ECU ανά τόνο,
 πολιτική και την εφαρμογή των κανόνων ανταγωνισμού β) ενδεικτική τιμή αποφλοιωμένης όρυζας: 552,85
 της συνθήκης· ECU ανά τόνο
 ότι η τιμή παρεμβάσεως της αναποφλοίωτης όρυζας
 Π. Ισπανία
 πρέπει να καθορίζεται σε επίπεδο που να λαμβάνει
 υπόψη τον προσανατολισμό που πρέπει να δοθεί στην α) τιμή παρεμβάσεως αναποφλοίωτης όρυζας:
 παραγωγή της όρυζας για τη χρησιμοποίηση της· 270,64 ECU ανά τόνο,
 ότι η ενδεικτική τιμή της αποφλοιωμένης όρυζας πρέπει β) ενδεικτική τιμή αποφλοιωμένης όρυζας: 552,85
 να προκύπτει από την τιμή παρεμβάσεως της αναπο ECU ανά τόνο.
 φλοίωτης όρυζας σύμφωνα με τα κριτή ρια που αναφέρο
 νται στο άρθρο 4 παράγραφος 3 του κανονισμού (ΕΟΚ) Άρθρο 2
 αριθ. 1418/76-
 Ο παρών κανονισμός αρχίζει να ισχύει την τρίτη ημέρα
 ότι, για τα προϊόντα τα οποία αναφέρονται στον
 από τη δημοσίευση του στην Επίσημη Εφημερίδα των
 παρόντα κανονισμό, η εφαρμογή των κριτηρίων καθο
 Ευρωπαϊκών Κοινοτήτων.
 ρισμού των διαφόρων τιμών καθώς και η εφαρμογή των
 μέτρων που προβλέπονται για την τιμή συναλλάγματος, Εφαρμόζεται από την 1η Σεπτεμβρίου 1988.
 Ο παρών κανονισμός είναι δεσμευτικός ως προς όλα τα
 (!) ΕΕ αριθ. L 166 της 25. 6. 1976, σ. 1. μέρη του και ισχύει άμεσα σε κάθε κράτος μέλος.


text:
 Σημαντική ανακοίνωση νομικού περιεχομένου
 |
 52005PC0524
 Πρόταση κανονισμού του Συμβουλίου σχετικά με την επιβολή ορισμένων περιοριστικών μέτρων στο Ουζμπεκιστάν /* COM/2005/0524 τελικό */
 [pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 20.10.2005COM(2005) 524 τελικό.ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥσχετικά με την επιβολή ορισμένων περιοριστικών μέτρων στο Ουζμπεκιστάν.(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Στις 23 Μαΐου 2005, το Συμβούλιο καταδίκασε δριμύτατα την καταγγελθείσα «υπερβολική, δυσανάλογη και άνευ διακρίσεων χρήση βίας από τις δυνάμεις ασφαλείας του Ουζμπεκιστάν» στο Andijan του Ανατολικού Ουζμπεκιστάν, στις αρχές του ιδίου μήνα. Το Συμβούλιο κάλεσε τις αρχές του Ουζμπεκιστάν να ανταποκριθούν με τον δέοντα τρόπο στο αίτημα των Ηνωμένων Εθνών για τη διεξαγωγή ανεξάρτητης διεθνούς έρευνας και, στις 13 Ιουνίου 2005, ζήτησε από τις εν λόγω αρχές να επανεξετάσουν τη θέση τους μέχρι το τέλος Ιουνίου 2005.2. Δεδομένου ότι μέχρι στιγμής δεν υπήρξε ικανοποιητική ανταπόκριση στο αίτημα αυτό, η κοινή θέση 2005/.../ΚΕΠΠΑ προβλέπει, μεταξύ άλλων, την άμεση απαγόρευση των εξαγωγών εξοπλισμού που μπορεί να χρησιμοποιηθεί για εσωτερική καταστολή και την παροχή κάθε μορφής τεχνικής και χρηματοδοτικής βοήθειας που συνδέεται με τον εξοπλισμό αυτό, με στρατιωτικές δραστηριότητες καθώς και με όπλα και στρατιωτικό εξοπλισμό.3. Δεδομένου ότι τα μέτρα αυτά εμπίπτουν στο πεδίο εφαρμογής της συνθήκης περί ιδρύσεως της Ευρωπαϊκής Κοινότητας, η Επιτροπή προτείνει κανονισμό για τη διακοπή ή τον περιορισμό των οικονομικών σχέσεων με το Ουζμπεκιστάν στο βαθμό που προβλέπεται στην κοινή θέση.ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥσχετικά με την επιβολή ορισμένων περιοριστικών μέτρων στο ΟυζμπεκιστάνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και, ιδίως, τα άρθρα 60 και 301,την κοινή θέση 2005/.../ΚΕΠΠΑ, της ... Οκτωβρίου 2005, σχετικά με ορισμένα περιοριστικά μέτρα κατά του Ουζμπεκιστάν,[1]την πρόταση της Επιτροπής,Εκτιμώντας τα ακόλουθα:4. Στις 23 Μαΐου 2005, το Συμβούλιο καταδίκασε δριμύτατα την καταγγελθείσα «υπερβολική, δυσανάλογη και άνευ διακρίσεων χρήση βίας από τις δυνάμεις ασφαλείας του Ουζμπεκιστάν» στο Andijan του Ανατολικού Ουζμπεκιστάν, στις αρχές του ιδίου μήνα. Το Συμβούλιο εξέφρασε τη βαθιά λύπη του όσον αφορά την αποτυχία των αρχών του Ουζμπεκιστάν να ανταποκριθούν με ικανοποιητικό τρόπο στο αίτημα των Ηνωμένων Εθνών για τη διεξαγωγή ανεξάρτητης διεθνούς έρευνας. Στις 13 Ιουνίου 2005, το Συμβούλιο κάλεσε τις εν λόγω αρχές να επανεξετάσουν τη θέση τους μέχρι το τέλος Ιουνίου 2005.5. Δεδομένου ότι μέχρι στιγμής δεν υπήρξε ικανοποιητική ανταπόκριση, η κοινή θέση 2005/.../ΚΕΠΠΑ προβλέπει ότι θα πρέπει να επιβληθούν ορισμένα περιοριστικά μέτρα για μία αρχική περίοδο ενός έτους, κατά τη διάρκεια της οποίας τα μέτρα θα τελούν υπό συνεχή επανεξέταση.6. Τα περιοριστικά μέτρα που προβλέπει η κοινή θέση 2005/.../ΚΕΠΠΑ περιλαμβάνουν, μεταξύ άλλων, την απαγόρευση των εξαγωγών εξοπλισμού που μπορεί να χρησιμοποιηθεί για εσωτερική καταστολή καθώς και την παροχή χρηματοδότησης και τεχνικής και χρηματοδοτικής βοήθειας που συνδέεται με στρατιωτικές δραστηριότητες, όπλα και συναφές υλικό, καθώς και με εξοπλισμό που μπορεί να χρησιμοποιηθεί για εσωτερική καταστολή.7. Τα μέτρα αυτά εμπίπτουν στο πεδίο εφαρμογής της Συνθήκης και, κατά συνέπεια, για να διασφαλιστεί η ομοιόμορφη εφαρμογή τους από τους οικονομικούς φορείς όλων των κρατών μελών, απαιτείται κοινοτική νομοθετική πράξη για την εφαρμογή τους όσον αφορά την Κοινότητα. Για τους σκοπούς του παρόντος κανονισμού, το έδαφος της Κοινότητας θεωρείται ότι περιλαμβάνει


text: τις επικράτειες των κρατών μελών στις οποίες εφαρμόζεται η Συνθήκη, υπό τους όρους που προβλέπει αυτή.8. Ο κατάλογος του εξοπλισμού που θα μπορούσε να χρησιμοποιηθεί για εσωτερική καταστολή θα πρέπει να συμπληρωθεί, σε εύθετο χρονικό διάστημα, με τους αντίστοιχους κωδικούς της συνδυασμένης ονοματολογίας, όπως εκτίθενται στο παράρτημα I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο[2].9. Τα κράτη μέλη θα πρέπει να θεσπίσουν κανόνες για τις κυρώσεις που θα εφαρμόζονται σε περίπτωση παράβασης των διατάξεων του παρόντος κανονισμού. Οι κυρώσεις πρέπει να είναι αποτελεσματικές, ανάλογες με την παράβαση και αποτρεπτικές.10. Ο παρών κανονισμός θα πρέπει να τεθεί σε ισχύ την επομένη τη δημοσίευσής του, ώστε να διασφαλιστεί η αποτελεσματικότητα των μέτρων που προβλέπονται σ' αυτόν,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για τους σκοπούς του παρόντος κανονισμού ισχύουν οι ακόλουθοι ορισμοί:1. ως ‘εξοπλισμός που μπορεί να χρησιμοποιηθεί για εσωτερική καταστολή’ νοούνται τα εμπορεύματα που περιλαμβάνονται στο παράρτημα I·2. ως “τεχνική βοήθεια” νοείται κάθε τεχνική στήριξη που συνδέεται με τις επισκευές, την ανάπτυξη, την κατασκευή, τη συναρμολόγηση, τον έλεγχο, τη συντήρηση ή κάθε άλλη τεχνική υπηρεσία, και μπορεί να λάβει μορφές όπως οδηγίες, συμβουλές, κατάρτιση, διαβίβαση λειτουργικών γνώσεων ή δεξιοτήτων ή υπηρεσίες παροχής συμβουλών· η τεχνική βοήθεια περιλαμβάνει και προφορικές μορφές ενίσχυσης·3. ως ‘έδαφος της Κοινότητας ’ νοείται το έδαφος των κρατών μελών στο οποίο εφαρμόζεται η Συνθήκη, υπό τους όρους που προβλέπονται σ’ αυτή.Άρθρο 2Απαγορεύεται:(α) η πώληση, προμήθεια, μεταφορά ή εξαγωγή, άμεσα ή έμμεσα, εξοπλισμού που θα μπορούσε να χρησιμοποιηθεί για εσωτερική καταστολή, ανεξάρτητα από το αν προέρχεται από την Κοινότητα ή όχι, σε οποιοδήποτε πρόσωπο, οντότητα ή οργανισμό στο Ουζμπεκιστάν ή προς χρήση στη χώρα αυτή·(β) η χρηματοδότηση ή η παροχή τεχνικής βοήθειας που συνδέεται με τον εξοπλισμό ο οποίος αναφέρεται στο στοιχείο α), άμεσα ή έμμεσα, σε οποιοδήποτε πρόσωπο, οντότητα ή οργανισμό στο Ουζμπεκιστάν ή προς χρήση στη χώρα αυτή·(γ) η παροχή, άμεσα ή έμμεσα, χρηματοδότησης, χρηματοδοτικής βοήθειας ή τεχνικής βοήθειας που συνδέεται με τον εξοπλισμό ο οποίος αναφέρεται στο στοιχείο α) σε οποιοδήποτε πρόσωπο, οντότητα ή οργανισμό στο Ουζμπεκιστάν ή προς χρήση στη χώρα αυτή·(δ) η συμμετοχή, εν γνώσει και εκ προθέσεως, σε δραστηριότητες που έχουν ως στόχο ή ως αποτέλεσμα, άμεσα ή έμμεσα, την προώθηση των συναλλαγών για τις οποίες γίνεται λόγος στα στοιχεία α), β) και γ).Άρθρο 3Απαγορεύεται:(α) η παροχή τεχνικής βοήθειας που συνδέεται με στρατιωτικές δραστηριότητες και με την παροχή, κατασκευή, συντήρηση και χρήση όπλων και συναφούς υλικού κάθε τύπου, συμπεριλαμβανομένων των όπλων και των πυρομαχικών, των στρατιωτικών οχημάτων και του σχετικού εξοπλισμού, του παραστρατιωτικού εξοπλισμού, καθώς και των ανταλλακτικών των ανωτέρω, σε οποιοδήποτε πρόσωπο, οντότητα ή φορέα στο Ουζμπεκιστάν ή προς χρήση στη χώρα αυτή·(β) η παροχή, άμεσα ή έμμεσα, χρηματοδότησης ή χρηματοδοτικής βοήθειας που συνδέεται με στρατιωτικές δραστηριότητες, συμπεριλαμβανομένων ιδίως των επιχορηγήσεων, των δανείων και της ασφάλισης εξαγωγικών πιστώσεων, για κάθε πώληση, προμήθεια, μεταφορά ή εξαγωγή όπλων και συναφούς υλικού, ή για κάθε παροχή συναφούς τεχνικής βοήθειας και άλλων υπηρεσιών, σε οποιοδήποτε πρόσωπο, οντότητα ή οργανισμό στο Ουζμπεκιστάν ή προς χρήση στη χώρα αυτή.(γ) η εν


text: γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα την προώθηση των συναλλαγών που αναφέρονται στα σημεία α) και β).Άρθρο 41. Κατά παρέκκλιση των άρθρων 2 και 3, οι αρμόδιες αρχές των κρατών μελών που περιλαμβάνονται στο παράρτημα ΙΙ μπορούν να επιτρέψουν:(α) την πώληση, προμήθεια, μεταφορά ή εξαγωγή εξοπλισμού που θα μπορούσε να χρησιμοποιηθεί για εσωτερική καταστολή, με την προϋπόθεση ότι προορίζεται(i) για χρήση από τις δυνάμεις που συμμετέχουν στη Διεθνή Δύναμη Ασφάλειας (ISAF) και στην επιχείρηση “Διαρκής Ελευθερία” για τη στήριξη και τη συμμετοχή σε επιχειρήσεις στο Αφγανιστάν, ή(ii) για αποκλειστικά ανθρωπιστική χρήση ή προστασία·(β) την παροχή χρηματοδότησης, ή την παροχή χρηματοδοτικής ή τεχνικής βοήθειας που συνδέονται με τον εξοπλισμό ο οποίος αναφέρεται στο σημείο α)·(γ) τη χρηματοδότηση, την παροχή χρηματοδοτικής και τεχνικής βοήθειας που συνδέονται με:(i) μη φονικό στρατιωτικό εξοπλισμό που προορίζεται αποκλειστικά για ανθρωπιστική χρήση ή προστασία, για προγράμματα δημιουργίας θεσμών των Ηνωμένων Εθνών, της Ευρωπαϊκής Ένωσης και της Κοινότητας, ή για επιχειρήσεις διαχείρισης κρίσεων από την Ευρωπαϊκή Ένωση και τα Ηνωμένα Έθνη· ή(ii) με στρατιωτικό εξοπλισμό για χρήση από τις δυνάμεις που συμμετέχουν στη Διεθνή Δύναμη Ασφάλειας (ISAF) και στην επιχείρηση “Διαρκής Ελευθερία” με σκοπό τη στήριξη και τη συμμετοχή σε επιχειρήσεις στο Αφγανιστάν. 2. Δεν θα δοθεί καμία άδεια για δραστηριότητες που έχουν ήδη λάβει χώρα.Άρθρο 5Τα άρθρα 2 και 3 δεν ισχύουν για την προστατευτική ενδυμασία, στην οποία συμπεριλαμβάνονται τα αλεξίσφαιρα γιλέκα και τα προστατευτικά κράνη που εξάγονται προσωρινά στο Ουζμπεκιστάν από το προσωπικό των Ηνωμένων Εθνών, το προσωπικό της Ευρωπαϊκής Ένωσης, της Κοινότητας ή των κρατών μελών της, από εκπροσώπους των μέσων ενημέρωσης και από μέλη ανθρωπιστικών και αναπτυξιακών αποστολών και του σχετικού προσωπικού για προσωπική τους μόνο χρήση.Άρθρο 6Η Επιτροπή και τα κράτη μέλη αλληλοενημερώνονται αμέσως για τα μέτρα που λαμβάνουν στο πλαίσιο του παρόντος κανονισμού και ανταλλάσσουν οποιαδήποτε πληροφορία διαθέτουν σχετικά με τον παρόντα κανονισμό, ιδίως πληροφορίες σχετικά με παραβιάσεις και προβλήματα εφαρμογής ή με αποφάσεις εθνικών δικαστηρίων.Άρθρο 7Η Επιτροπή εξουσιοδοτείται να τροποποιεί το παράρτημα ΙΙ βάσει πληροφοριών που παρέχουν τα κράτη μέλη.Άρθρο 8Τα κράτη μέλη θεσπίζουν τους κανόνες για τις κυρώσεις που επιβάλλονται σε περίπτωση παράβασης των διατάξεων του παρόντος κανονισμού και λαμβάνουν όλα τα αναγκαία μέτρα για να διασφαλίσουν την εφαρμογή τους. Οι εν λόγω κυρώσεις πρέπει να είναι αποτελεσματικές, ανάλογες προς την παράβαση και αποτρεπτικές.Τα κράτη μέλη κοινοποιούν τους κανόνες αυτούς στην Επιτροπή αμέσως μετά την έναρξη της ισχύος του παρόντος κανονισμού, καθώς και κάθε μεταγενέστερη τροποποίησή τους.Άρθρο 9Ο παρών κανονισμός εφαρμόζεται:(α) στο έδαφος της Κοινότητας, περιλαμβανομένου και του εναέριου χώρου της,(β) στα αεροσκάφη ή στα πλοία που υπάγονται στη δικαιοδοσία κράτους μέλους·(γ) σε κάθε υπήκοο κράτους μέλους όπου και αν βρίσκεται εντός ή εκτός της Κοινότητας·(δ) σε κάθε νομικό πρόσωπο, οντότητα ή φορέα που έχει συσταθεί ή δημιουργηθεί βάσει της νομοθεσίας κράτους μέλους·(ε) σε κάθε νομικό πρόσωπο, οντότητα ή φορέα για τις εμπορικές πράξεις που πραγματοποιεί, εν όλω ή εν μέρει, στο έδαφος της Κοινότητας.Άρθρο 10Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός


text: είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.Βρυξέλλες, [...]Για το ΣυμβούλιοΟ ΠρόεδροςΠΑΡΑΡΤΗΜΑ ΙΚατάλογος με τον εξοπλισμό που θα μπορούσε να χρησιμοποιηθεί για εσωτερική καταστολή όπως αναφέρεται στο άρθρο 1 παράγραφος 1 και στο άρθρο 2 παράγραφος 1Σημείωση:Ο ακόλουθος κατάλογος δεν περιλαμβάνει τα αντικείμενα που έχουν ειδικά σχεδιαστεί ή τροποποιηθεί για στρατιωτική χρήση.1. Κράνη προστασίας από βλήματα και χτυπήματα, ασπίδες προστασίας από χτυπήματα και ασπίδες προστασίας από βλήματα και ειδικά σχεδιασμένα εξαρτήματά τους.2. Ειδικά σχεδιασμένος εξοπλισμός δακτυλοσκόπησης.3. Ηλεκτρικοί προβολείς.4. Κατασκευαστικός εξοπλισμός που διαθέτει προστασία από τα βλήματα.5. Κυνηγητικά μαχαίρια.6. Ειδικά σχεδιασμένος εξοπλισμός παραγωγής για την κατασκευή τυφεκίων κυνηγετικού διαμετρήματος.7. Εξοπλισμός βιοτεχνικής παραγωγής πυρομαχικών.8. Συσκευές παρακολούθησης επικοινωνιών.9. Οπτικοί ανιχνευτές στερεής κατάστασης.10. Συσκευή ενίσχυσης της εικόνας.11. Τηλεσκοπικά σκόπευτρα.12. Όπλα με λεία κάνη και τα σχετικά πυρομαχικά τους πλην εκείνων που σχεδιάζονται ειδικά για στρατιωτική χρήση και τα ειδικά σχεδιασμένα εξαρτήματά τους, με εξαίρεση :— τα πιστόλια σηματοδοσίας·— τα αεροβόλα όπλα ή τα όπλα φυσιγγίων που έχουν σχεδιαστεί ως βιομηχανικά εργαλεία ή για την αναίμακτη αναισθητοποίηση των ζώων.13. Εξομοιωτές για την εξάσκηση στη χρήση πυροβόλων όπλων και τα ειδικά σχεδιασμένα ή τροποποιημένα εξαρτήματά τους και συστατικά τους μέρη.14. Βόμβες και χειροβομβίδες, πλην εκείνων που είναι ειδικά σχεδιασμένες για στρατιωτική χρήση, και τα ειδικά σχεδιασμένα συστατικά τους μέρη.15. Αλεξίσφαιρα γιλέκα, πλην εκείνων που κατασκευάζονται σύμφωνα με στρατιωτικές προδιαγραφές, και τα ειδικά σχεδιασμένα συστατικά τους μέρη.16. Επαγγελματικά οχήματα με κίνηση σε όλους τους τροχούς και κατάλληλα για χρησιμοποίηση σε ανώμαλο έδαφος, τα οποία έχουν κατασκευαστεί ή εφοδιαστεί με βαλλιστική θωράκιση, καθώς και η ειδική θωράκιση για τα οχήματα αυτά.17. Eκτοξευτήρες ύδατος και τα ειδικά σχεδιασμένα ή τροποποιημένα συστατικά τους μέρη.18. Οχήματα εφοδιασμένα με εκτοξευτήρες ύδατος.19. Ειδικά σχεδιασμένα ή τροποποιημένα οχήματα τα οποία καθίστανται ηλεκτροφόρα για την απώθηση επιτιθεμένων καθώς και τα ειδικά σχεδιασμένα ή τροποποιημένα συστατικά τους μέρη για το σκοπό αυτό.20. Ακουστικές συσκευές που θεωρούνται από τον κατασκευαστή ή τον προμηθευτή ως κατάλληλες για τον έλεγχο των ταραχών και τα ειδικά σχεδιασμένα συστατικά τους μέρη.21. Σιδηρόμπαλες, αλυσίδες κράτησης, αγκύλια (κρίκοι ποδιών) και ζωστήρες για τη χορήγηση ηλεκτρικών σοκ που έχουν ειδικά σχεδιαστεί για τον περιορισμό ανθρώπων, εκτός από :— τις χειροπέδες των οποίων η μέγιστη συνολική διάσταση μαζί με την αλυσίδα δεν υπερβαίνει τα 240mm όταν ασφαλίζεται.22. Φορητές συσκευές σχεδιασμένες ή τροποποιημένες για τον έλεγχο των ταραχών ή για αυτοπροστασία με τη χορήγηση ουσίας εξουδετέρωσης (όπως δακρυγόνο αέριο ή σπρέι πιπεριού) και τα ειδικά σχεδιασμένα συστατικά τους μέρη.23. Φορητές συσκευές σχεδιασμένες ή τροποποιημένες για τον έλεγχο των ταραχών ή για αυτοπροστασία με τη χορήγηση ηλεκτρικού σοκ (περιλαμβανομένων των ράβδων και ασπίδων χορήγησης ηλεκτρικού σοκ, όπλων προσωρινής παράλυσης και όπλων εκτόξευσης βελών που προξενούν ηλεκτρικό σοκ) και τα συστατικά τους μέρη που έχουν σχεδιαστεί ή τροποποιηθεί ειδικά για το σκοπό αυτό.24. Ηλεκτρονικός εξοπλισμός για την ανίχνευση κρυμμένων εκρηκτικών και τα ειδικά σχεδιασμένα συστατικά του, εκτός από :— τις τηλεοράσεις ή συσκευές εντοπισμού με ακτίνες Χ.25. Εξοπλισμός ηλεκτρονικών παρεμβολών ειδικά σχεδιασμένος για την πρόληψη της εκπυρσοκρότησης με τηλεχειρισμό ραδιοσημάτων αυτοσχέδιων εκρηκτικών μηχανισμών και τα ειδικά σχεδιασμένα συστατικά τους μέρη.26. Ειδικά


text: σχεδιασμένος εξοπλισμός και συσκευές για την πυροδότηση εκρήξεων με ηλεκτρικά ή άλλα μέσα, όπως είναι οι πυροδοτικοί μηχανισμοί, οι πυροκροτητές, τα είδη ανάφλεξης, οι ενισχυτές και το πυραγωγό σχοινί, καθώς και τα ειδικά σχεδιασμένα συστατικά τους μέρη, εκτός από :— τον εξοπλισμό που έχει σχεδιαστεί ειδικά για συγκεκριμένη εμπορική χρήση η οποία περιλαμβάνει την ενεργοποίηση ή λειτουργία με εκρηκτικά μέσα άλλου εξοπλισμού ή συσκευών, προορισμός των οποίων δεν είναι η δημιουργία εκρήξεων (π.χ. σύστημα πυροδότησης των αερόσακων των αυτοκινήτων, συστήματα αναστολής των ηλεκτρικών υπερτάσεων των διατάξεων ενεργοποίησης πυροσβεστικών συστημάτων καταιωνισμού).27. Εξοπλισμός και συσκευές ειδικά σχεδιασμένες για την πυροτεχνουργία. με εξαίρεση :— τις "κουβέρτες" για προστασία από εκρήξεις βομβών·— τα δοχεία που είναι σχεδιασμένα για την υποδοχή αντικειμένων τα οποία είναι (ή υπάρχουν υποψίες ότι είναι) αυτοσχέδιοι εκρηκτικοί μηχανισμοί.28. Εξοπλισμός νυκτερινής όρασης και θερμικής απεικόνισης και συσκευές ενίσχυσης της εικόνας ή οι αντίστοιχοι αισθητήρες στερεής κατάστασης.29. Εκρηκτικά γραμμικής κοπής.30. Τα ακόλουθα εκρηκτικά και οι συναφείς ουσίες:— αματόλη,— νιτροκυτταρίνη (με περιεκτικότητα σε άζωτο που υπερβαίνει το 12,5%),— νιτρογλυκόλη,— τετρανικός πενταερυθρίτης (PETN),— πικρυλοχλωρίδιο,— τρινιτροφαινυλομεθυλονιτραμίνη (τετρύλ), 2,4,6-τρινιτροτολουόλιο (TNT)31. Ειδικά σχεδιασμένο λογισμικό και η απαιτούμενη τεχνολογία για όλα τα αντικείμενα του καταλόγου.ΠΑΡΑΡΤΗΜΑ IIΚατάλογος των αρμοδίων αρχών που αναφέρονται στο άρθρο 4(συμπληρώνεται από τα κράτη μέλη)ΒΕΛΓΙΟΤΣΕΧΙΚΗ ΔΗΜΟΚΡΑΤΙΑΔΑΝΙΑΓΕΡΜΑΝΙΑΕΣΘΟΝΙΑΕΛΛΑΔΑΙΣΠΑΝΙΑΓΑΛΛΙΑIΡΛΑΝΔΙΑITAΛΙΑΚΥΠΡΟΣΛΕΤΤΟΝΙΑΛΙΘΟΥΑΝΙΑΛΟΥΞΕΜΒΟΥΡΓΟΟΥΓΓΑΡΙΑΜΑΛΤΑΚΑΤΩ ΧΩΡΕΣAΥΣΤΡΙΑΠΟΛΩΝΙΑΠΟΡΤΟΓΑΛΙΑΣΛΟΒΕΝΙΑΣΛΟΒΑΚΙΑΦΙΝΛΑΝΔΙΑΣΟΥΗΔΙΑΗΝΩΜΕΝΟ ΒΑΣΙΛΕΙΟΕΥΡΩΠΑΪΚΗ ΚΟΙΝΟΤΗΤΑCommission of the European CommunitiesDirectorate-General for External RelationsDirectorate Common Foreign and Security Policy (CFSP) and European Security and Defence Policy (ESDP): Commission Coordination and contributionUnit A.2: Legal and institutional matters, CFSP Joint Actions, Sanctions, Kimberley ProcessCHAR 12/163B - 1049 Bruxelles/BrusselBelgiumΤηλ. (32-2) 296 25 56Φαξ (32 -2) 296 75 63Ηλεκτρονική διεύθυνση: relex-sanctions@cec.eu.int.[1] ΕΕ L [...], [...], σ. [...].[2] ΕΕ L 256 της 7.9.1987, σ. 1. Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 493/2005 (ΕΕ L 82 της 31.3.2005, σ. 1).


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 22.7.2019
 COM(2019) 341 final
 2019/0156(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την έγκριση του πρωτοκόλλου αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
 ΑΙΤΙΟΛΟΓΙΚΗ ΕΚΘΕΣΗ
 1.Αντικειμενο της προτασης
 Η παρούσα πρόταση αφορά την απόφαση για τον καθορισμό της θέσης που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προβλεπόμενη έγκριση του πρωτοκόλλου αριθ. 1 της συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας.
 2.Πλαισιο της προτασης
 2.1.Η ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου.
 Η ενδιάμεση συμφωνία οικονομικής εταιρικής σχέσης (ΣΟΕΣ) μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, («η συμφωνία») υπεγράφη από την Ευρωπαϊκή Ένωση («ΕΕ») στις 28 Ιουλίου 2016
 1
 και εφαρμόζεται προσωρινά από τις 15 Δεκεμβρίου 2016.
 Η συμφωνία έχει στόχο α) να μπορέσει η Γκάνα να επωφεληθεί από τη βελτιωμένη πρόσβαση στην αγορά που προσφέρεται από την ΕΕ· β) να προωθηθεί η βιώσιμη οικονομική ανάπτυξη στη Γκάνα και να ενισχυθεί η προοδευτική ενσωμάτωσή της στην παγκόσμια οικονομία· γ) να θεσπιστεί ζώνη ελεύθερων συναλλαγών μεταξύ της Ευρωπαϊκής Ένωσης και της Γκάνας με βάση το κοινό συμφέρον, με την προοδευτική απελευθέρωση του εμπορίου με τρόπο σύμφωνο με τους εφαρμοστέους κανόνες του Παγκόσμιου Οργανισμού Εμπορίου και την αρχή της ασυμμετρίας, λαμβανομένων υπόψη των ειδικών αναγκών και των περιορισμών της ικανότητας της Γκάνας, όσον αφορά τα επίπεδα και το χρονοδιάγραμμα των δεσμεύσεων· δ) να θεσπιστούν κατάλληλες ρυθμίσεις για τη διευθέτηση των διαφορών· και ε) να θεσπιστούν κατάλληλες θεσμικές ρυθμίσεις.
 2.2.Η επιτροπή ΣΟΕΣ
 Η επιτροπή ΣΟΕΣ αποτελεί όργανο που συστάθηκε σύμφωνα με το άρθρο 73 της συμφωνίας. Αποτελείται από αντιπροσώπους της ΕΕ και της Γκάνας (τα μέρη) και η προεδρία της ασκείται από κοινού από έναν αντιπρόσωπο από κάθε μέρος. Η επιτροπή ΣΟΕΣ θεσπίζει τον εσωτερικό κανονισμό της.
 Η επιτροπή ΣΟΕΣ ασχολείται με όλα τα ζητήματα που είναι αναγκαία για την εφαρμογή της συμφωνίας, συμπεριλαμβανομένης της συνεργασίας για την ανάπτυξη. Κατά την εκτέλεση των καθηκόντων της, η επιτροπή ΣΟΕΣ μπορεί α) να συγκροτεί και να εποπτεύει ειδικές επιτροπές ή όργανα που είναι αναγκαία για την εκτέλεση της συμφωνίας, β) να συνεδριάζει ανά πάσα στιγμή με συμφωνία των μερών, γ) να εξετάζει κάθε σχετικό θέμα στο πλαίσιο της συμφωνίας και να λαμβάνει κατάλληλα μέτρα κατά την άσκηση των καθηκόντων της, δ) να λαμβάνει αποφάσεις ή να διατυπώνει συστάσεις στις περιπτώσεις που προβλέπονται από τη συμφωνία, και ε) να εγκρίνει τις τροποποιήσεις της εν λόγω συμφωνίας.
 Η


text:
επιτροπή ΣΟΕΣ μπορεί να αναθεωρήσει τη συμφωνία, την εφαρμογή της, τη λειτουργία και την αποδοτικότητά της, κατά περίπτωση, και να προβεί σε κατάλληλες συστάσεις στα μέρη για την τροποποίησή της.
 2.3.Η προβλεπόμενη πράξη της επιτροπής
 Κατά την επόμενη συνεδρίαση, που θα πραγματοποιηθεί το 2019, η επιτροπή ΣΟΕΣ πρόκειται να εκδώσει απόφαση όσον αφορά την έγκριση του πρωτοκόλλου αριθ. 1 της συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, όπως συμφωνήθηκε από τα μέρη, σε τεχνικό επίπεδο, τον Μάρτιο του 2019 («η προβλεπόμενη πράξη»).
 Σκοπός της προβλεπόμενης πράξης είναι η θέσπιση κοινού και αμοιβαίου καθεστώτος που θα διέπει τους κανόνες καταγωγής.
 Η συμφωνία τέθηκε σε ισχύ χωρίς κοινό και αμοιβαίο καθεστώς που να διέπει τους κανόνες καταγωγής. Σύμφωνα με το άρθρο 14 της συμφωνίας, απαιτείται από τα μέρη να θεσπίσουν το εν λόγω καθεστώς, το οποίο «βασίζεται στους κανόνες καταγωγής τους οποίους προβλέπει η συμφωνία της Κοτονού και προβλέπει βελτίωση, λαμβάνοντας υπόψη τους αναπτυξιακούς στόχους της Γκάνας». Το νέο αυτό καθεστώς θα ενσωματωθεί στην ίδια τη συμφωνία με απόφαση της επιτροπής ΣΟΕΣ. Ελλείψει του εν λόγω καθεστώτος, στις εξαγωγές από τη Γκάνα προς την Ευρωπαϊκή Ένωση εφαρμόζονται οι διατάξεις σχετικά με τους κανόνες καταγωγής που περιλαμβάνονται στο παράρτημα II του κανονισμού (ΕΕ) 2016/1076
 2
 («κανονισμός για την πρόσβαση στην αγορά»).
 3.Η θέση που θα πρέπει να ληφθεί εξ ονόματος της Ενωσης
 Τον Μάρτιο του 2019 τα μέρη συμφώνησαν, σε τεχνικό επίπεδο, για το κείμενο του πρωτοκόλλου αριθ. 1 της συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας. Το συμφωνηθέν πρωτόκολλο αριθ. 1 βασίζεται στο πρωτόκολλο αριθ. 1, που έχει συναφθεί, αν και δεν έχει ακόμη τεθεί σε ισχύ, της συμφωνίας οικονομικής εταιρικής σχέσης μεταξύ των κρατών της Δυτικής Αφρικής, της Οικονομικής Κοινότητας των Κρατών της Δυτικής Αφρικής (ECOWAS) και της Δυτικοαφρικανικής Οικονομικής και Νομισματικής Ένωσης (UEMOA), αφενός, και της Ευρωπαϊκής Ένωσης και των κρατών μελών της, αφετέρου
 3
 , η οποία βασίζεται στη συμφωνία της Κοτονού. Στο συμφωνηθέν πρωτόκολλο αριθ. 1 ενσωματώνονται ορισμένες τροποποιήσεις που αποτυπώνουν τις πλέον πρόσφατες εξελίξεις σχετικά με τους κανόνες καταγωγής, μεταξύ άλλων εκείνες που περιλαμβάνονται στα πλέον προσφάτως συναφθέντα πρωτόκολλα για τους κανόνες καταγωγής βάσει των ΣΟΕΣ με την ομάδα των κρατών της Αφρικής, της Καραϊβικής και του Ειρηνικού (ΑΚΕ).
 Οι κύριες ουσιώδεις τροποποιήσεις που επέρχονται είναι οι εξής:
 ·αντικατάσταση του άρθρου 15 «Απευθείας μεταφορά» από ένα νέο άρθρο με τίτλο «Μη αλλοίωση», ώστε να παρέχεται μεγαλύτερη ευελιξία στους οικονομικούς φορείς σχετικά με τα αποδεικτικά στοιχεία που πρέπει να υποβάλλονται στις τελωνειακές αρχές της χώρας εισαγωγής κατά τη μεταφόρτωση ή την τελωνειακή αποταμίευση εμπορευμάτων καταγωγής σε τρίτη χώρα·
 ·καθιέρωση περισσότερης ευελιξίας όσον αφορά τη συμμόρφωση των οικονομικών φορέων με τα αποδεικτικά καταγωγής, με παροχή της δυνατότητας στους εγγεγραμμένους εξαγωγείς να συντάσσουν δηλώσεις καταγωγής σε εμπορικά έγγραφα («υπεύθυνη δήλωση») (άρθρο 17 και «νέο» άρθρο 21). Η Γκάνα θα επωφεληθεί από μια μεταβατική περίοδο 3 ετών για την εφαρμογή της αυτοπιστοποίησης·
 ·απαλοιφή παρωχημένων διατάξεων:
 ·άρθρο 3 παράγραφος 2


text:
στοιχείο δ) και άρθρο 3 παράγραφος 3 σχετικά με τις απαιτήσεις πληρώματος για τον ορισμό των όρων «σκάφη τους» και «πλοία-εργοστάσιά τους»·
 ·άρθρο 7 παράγραφος 4, άρθρα 21 και 40, άρθρο 41 παράγραφος 5 και παράρτημα IX του πρωτοκόλλου·
 ·δυνατότητα περιφερειακής σώρευσης της καταγωγής με άλλες χώρες της Δυτικής Αφρικής που επωφελούνται από αδασμολόγητη και χωρίς ποσοστώσεις πρόσβαση στην ΕΕ·
 ·χορήγηση παρέκκλισης για τις κονσέρβες τόνου και τα φιλέτα τόνου για 1 έτος (άρθρο 41 παράγραφος 9)·
 ·επικαιροποιήσεις του παραρτήματος II: προσθήκη αλκαλοειδών μη φυτικής προέλευσης της κλάσης ΕΣ 293980· πιο ευέλικτοι κανόνες για τα πούρα από καπνό της κλάσης ΕΣ 2402 και για τον καπνό για κάπνισμα της κλάσης ex 2403· επικαιροποίηση της περιγραφής της κλάσης ΕΣ ex 3002.
 Με το προτεινόμενο πρωτόκολλο αριθ. 1 σχετικά με τους κανόνες καταγωγής προβλέπεται η περαιτέρω απλούστευση και ευελιξία ορισμένων κανόνων καταγωγής, ενώ ευνοείται επίσης η βιώσιμη οικονομική ανάπτυξη της Γκάνας και η περιφερειακή ολοκλήρωση, χάρη σε ευνοϊκούς κανόνες για τη σώρευση.
 Με την προβλεπόμενη πράξη θα καταστεί δυνατή η αντικατάσταση των ισχυόντων κανόνων καταγωγής που εφαρμόζονται στις εξαγωγές από τη Γκάνα προς την Ευρωπαϊκή Ένωση, όπως ορίζονται στον κανονισμό για την πρόσβαση στην αγορά, από ένα πιο ευνοϊκό και αμοιβαίο καθεστώς.
 Η προτεινόμενη απόφαση εκπληρώνει τις υποχρεώσεις της ΕΕ δυνάμει των διατάξεων της συμφωνίας.
 4.Νομικη βαση
 4.1.Διαδικαστική νομική βάση
 4.1.1.Αρχές
 Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
 Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το συγκεκριμένο όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
 4
 .
 4.1.2.Εφαρμογή στην προκειμένη περίπτωση
 Η πράξη την οποία καλείται να εγκρίνει η επιτροπή αποτελεί πράξη που παράγει έννομα αποτελέσματα. Η προβλεπόμενη πράξη θα είναι δεσμευτική βάσει του διεθνούς δικαίου σύμφωνα με το άρθρο 14 της συμφωνίας.
 Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
 Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
 4.2.Ουσιαστική νομική βάση
 4.2.1.Αρχές
 Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει


text:
ο κύριος ή πρωτεύων σκοπός ή συνιστώσα.
 4.2.2.Εφαρμογή στην προκειμένη περίπτωση
 Ο κύριος στόχος και το περιεχόμενο της προβλεπόμενης πράξης αφορούν την κοινή εμπορική πολιτική.
 Συνεπώς, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.
 4.3.Συμπέρασμα
 Το άρθρο 207 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσουν τη νομική βάση της προτεινόμενης απόφασης.
 5.Δημοσιευση της προβλεπομενης πραξης
 Δεδομένου ότι με την πράξη της επιτροπής ΣΟΕΣ θα εγκριθεί το πρωτόκολλο αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας στην ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, κρίνεται σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.
 2019/0156 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την έγκριση του πρωτοκόλλου αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφοι 3 και 4, σε συνδυασμό με το άρθρο 218 παράγραφος 9,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Η ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, («η συμφωνία») υπεγράφη εξ ονόματος της Ευρωπαϊκής Ένωσης στις 28 Ιουλίου 2016 δυνάμει της απόφασης 2016/1850 του Συμβουλίου
 5
 και εφαρμόζεται προσωρινά από τις 15 Δεκεμβρίου 2016.
 (2)Σύμφωνα με το άρθρο 14 της συμφωνίας, τα μέρη θα θεσπίσουν κοινό και αμοιβαίο καθεστώς το οποίο θα διέπει τους κανόνες καταγωγής. Το νέο αυτό καθεστώς θα αποτελέσει αναπόσπαστο μέρος της συμφωνίας με απόφαση της επιτροπής ΣΟΕΣ.
 (3)Η επιτροπή ΣΟΕΣ, κατά τη διάρκεια της ετήσιας συνεδρίασής της το 2019, πρόκειται να εκδώσει απόφαση όσον αφορά το πρωτόκολλο αριθ. 1 της συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας.
 (4)Κρίνεται σκόπιμο να καθοριστεί η θέση που πρέπει να ληφθεί εξ ονόματος της Ένωσης στην επόμενη συνεδρίαση της επιτροπής ΣΟΕΣ, καθώς η εν λόγω απόφαση θα είναι δεσμευτική για την Ένωση.
 (5)Με το συμφωνηθέν πρωτόκολλο λαμβάνονται υπόψη οι πλέον πρόσφατες εξελίξεις ώστε να προβλεφθούν πιο ευέλικτοι και απλούστεροι κανόνες καταγωγής με στόχο τη διευκόλυνση του εμπορίου για τους οικονομικούς φορείς και τη βελτιστοποίηση του ποσοστού χρησιμοποίησης της προτιμησιακής μεταχείρισης που προβλέπεται στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η θέση που θα πρέπει να ληφθεί εξ ονόματος της Ευρωπαϊκής Ένωσης κατά την ετήσια συνεδρίαση, το 2019, της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την


text:
έκδοση απόφασης της επιτροπής ΣΟΕΣ για το πρωτόκολλο αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, βασίζεται στο σχέδιο απόφασης της επιτροπής ΣΟΕΣ, το οποίο επισυνάπτεται στην παρούσα απόφαση.
 Άρθρο 2
 Η παρούσα απόφαση απευθύνεται στην Επιτροπή.
 Βρυξέλλες,
 Για το Συμβούλιο
 Ο Πρόεδρος
 (1)
 Απόφαση (ΕΕ) 2016/1850 του Συμβουλίου, της 21ης Νοεμβρίου 2008, για την υπογραφή και την προσωρινή εφαρμογή της ενδιάμεσης συμφωνίας οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου (ΕΕ L 287 της 21.10.2016, σ. 1).
 (2)
 Κανονισμός (ΕΕ) 2016/1076 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, περί εφαρμογής για προϊόντα καταγωγής ορισμένων χωρών μελών της ομάδας των κρατών της Αφρικής, της Καραϊβικής και του Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στην σύναψη τέτοιων συμφωνιών (ΕΕ L 185 της 8.7.2016, σ. 1-191).
 (3)
 ST 13370 2014 ADD 1, της 3ης Δεκεμβρίου 2014.
 (4)
 Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, σκέψεις 61 έως 64.
 (5)
 Απόφαση (ΕΕ) 2016/1850 του Συμβουλίου, της 21ης Νοεμβρίου 2008, για την υπογραφή και την προσωρινή εφαρμογή της ενδιάμεσης συμφωνίας οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου (ΕΕ L 287 της 21.10.2016, σ. 1).
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 22.7.2019
 COM(2019) 341 final
 ΠΑΡΑΡΤΗΜΑ
 της
 πρότασης απόφασης του Συμβουλίου
 για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την έγκριση του πρωτοκόλλου αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
 ΠΑΡΑΡΤΗΜΑ
 ΣΧΕΔΙΟ ΑΠΟΦΑΣΗΣ αριθ. [...] / 2019
 ΤΗΣ ΕΠΙΤΡΟΠΗΣ ΣΟΕΣ
 που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου,
 της ...2019
 για την έγκριση του πρωτοκόλλου αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
 Η ΕΠΙΤΡΟΠΗ ΣΟΕΣ,
 Έχοντας υπόψη την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου («η συμφωνία»), η οποία υπογράφτηκε στις 28 Ιουλίου 2016 και εφαρμόζεται προσωρινά από τις 15 Δεκεμβρίου 2016, και ιδίως τα άρθρα 14 και 82,
 Εκτιμώντας τα ακόλουθα:
 (1)Η συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης και βάσει των όρων που καθορίζονται στην εν λόγω Συνθήκη, καθώς και, αφετέρου, στο έδαφος της Γκάνας.
 (2)Σύμφωνα με το άρθρο 14 της συμφωνίας, τα μέρη θα θεσπίσουν ένα κοινό και αμοιβαίο καθεστώς το οποίο διέπει τους κανόνες καταγωγής και θα βασίζεται στους κανόνες καταγωγής τους οποίους προβλέπει η συμφωνία της Κοτονού και προβλέπει βελτίωση, λαμβάνοντας υπόψη τους αναπτυξιακούς στόχους της Γκάνας. Το νέο αυτό


text:
καθεστώς προσαρτάται στην εν λόγω συμφωνία από την Επιτροπή ΣΟΕΣ.
 (3)Τα μέρη έχουν συμφωνήσει για το πρωτόκολλο αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
 (4)Σύμφωνα με το άρθρο 82 της συμφωνίας, το πρωτόκολλο της εν λόγω συμφωνίας αποτελεί αναπόσπαστο τμήμα αυτής,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Εγκρίνεται το κείμενο του πρωτοκόλλου αριθ.1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, το οποίο παρατίθεται στο παράρτημα της παρούσας απόφασης.
 Άρθρο 2
 Η παρούσα απόφαση αρχίζει να ισχύει την ημερομηνία υπογραφής της.
 (τόπος) ...,
 Για τη Γκάνα
 Για την Ευρωπαϊκή Ένωση
 ΠΑΡΑΡΤΗΜΑ
 ΕΝΔΙΑΜΕΣΗ ΣΥΜΦΩΝΙΑ ΟΙΚΟΝΟΜΙΚΗΣ ΕΤΑΙΡΙΚΗΣ ΣΧΕΣΗΣ ΕΕ-ΓΚΑΝΑΣ
 Πρωτόκολλο αριθ. 1 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
 ΕΥΡΕΤΗΡΙΟ
 ΤΙΤΛΟΣ I:
 Γενικές διατάξεις
 Άρθρα
 1.
 Ορισμοί
 ΤΙΤΛΟΣ II:
 Ορισμός της έννοιας «καταγόμενα προϊόντα» ή «προϊόντα καταγωγής»
 Άρθρα
 2.
 Γενικοί όροι
 3.
 Εξ ολοκλήρου παραγόμενα προϊόντα
 4.
 Επαρκώς επεξεργασμένα ή μεταποιημένα προϊόντα
 5.
 Ανεπαρκής επεξεργασία ή μεταποίηση
 6.
 Επεξεργασία ή μεταποίηση υλών που εισάγονται ατελώς στην Ευρωπαϊκή Ένωση
 7.
 Σώρευση καταγωγής
 8.
 Σώρευση με άλλες χώρες που υπάγονται στο καθεστώς πρόσβασης στην αγορά της Ευρωπαϊκής Ένωσης χωρίς δασμούς και ποσοστώσεις
 9.
 Μονάδα χαρακτηρισμού
 10.
 Εξαρτήματα, ανταλλακτικά και εργαλεία
 11.
 Συνδυασμοί εμπορευμάτων
 12.
 Ουδέτερα στοιχεία
 13.
 Λογιστικός διαχωρισμός
 ΤΙΤΛΟΣ III:
 Εδαφικές προϋποθέσεις
 Άρθρα
 14.
 Αρχή της εδαφικότητας
 15.
 Μη αλλοίωση
 16.
 Εκθέσεις
 ΤΙΤΛΟΣ IV:
 Απόδειξη καταγωγής
 Άρθρα
 17.
 Γενικοί όροι
 18.
 Διαδικασία έκδοσης πιστοποιητικού κυκλοφορίας εμπορευμάτων EUR.1
 19.
 Εκ των υστέρων έκδοση πιστοποιητικού κυκλοφορίας εμπορευμάτων ΕUR.1
 20.
 Έκδοση αντιγράφου του πιστοποιητικού κυκλοφορίας εμπορευμάτων ΕUR.1
 21.
 Όροι για τη σύνταξη δήλωσης καταγωγής
 22.
 Εγκεκριμένος εξαγωγέας
 23.
 Διάρκεια ισχύος των πιστοποιητικών καταγωγής
 24.
 Υποβολή πιστοποιητικού καταγωγής
 25.
 Εισαγωγή με τμηματικές αποστολές
 26.
 Απαλλαγή από την υποχρέωση προσκόμισης πιστοποιητικού καταγωγής
 27.
 Διαδικασία πληροφόρησης για τις ανάγκες της σώρευσης
 28.
 Δικαιολογητικά έγγραφα
 29.
 Φύλαξη του πιστοποιητικού καταγωγής και των δικαιολογητικών εγγράφων
 30.
 Διαφορές και λάθη εκτύπωσης
 31.
 Ποσά εκφρασμένα σε ευρώ
 ΤΙΤΛΟΣ V:
 Διοικητική συνεργασία
 Άρθρα
 32.
 Διοικητικοί όροι για την υπαγωγή προϊόντων στη συμφωνία
 33.
 Κοινοποίηση προς τις τελωνειακές αρχές
 34.
 Άλλες μέθοδοι διοικητικής συνεργασίας
 35.
 Έλεγχος των πιστοποιητικών καταγωγής
 36.
 Έλεγχος των δηλώσεων προμηθευτή
 37.
 Διευθέτηση διαφορών
 38.
 Κυρώσεις
 39.
 Παρεκκλίσεις
 ΤΙΤΛΟΣ VI:
 Θέουτα και Μελίλια
 Άρθρα
 40.
 Γενικοί όροι
 41.
 Ειδικοί όροι
 ΤΙΤΛΟΣ VII:
 Τελικές διατάξεις
 Άρθρα
 42.
 Αναθεώρηση και εφαρμογή των κανόνων καταγωγής
 43.
 Παραρτήματα
 44.
 Εφαρμογή του πρωτοκόλλου
 45.
 Μεταβατικές διατάξεις για τα εμπορεύματα υπό διαμετακόμιση ή τελωνειακή αποταμίευση
 ΠΑΡΑΡΤΗΜΑΤΑ ΣΤΟ ΠΡΩΤΟΚΟΛΛΟ αριθ. 1
 ΠΑΡΑΡΤΗΜΑ I στο πρωτόκολλο αριθ. 1:
 Επεξηγηματικές σημειώσεις για τον πίνακα του παραρτήματος II του πρωτοκόλλου
 ΠΑΡΑΡΤΗΜΑ II στο πρωτόκολλο αριθ. 1:
 Πίνακας των επεξεργασιών ή μεταποιήσεων που πρέπει να διενεργούνται σε μη καταγόμενες ύλες, ώστε το μεταποιημένο προϊόν να μπορεί να αποκτήσει χαρακτήρα καταγωγής
 ΠΑΡΑΡΤΗΜΑ II-Α στο πρωτόκολλο αριθ. 1:
 Παρεκκλίσεις από τον κατάλογο των επεξεργασιών ή μεταποιήσεων που πρέπει να διενεργούνται σε μη καταγόμενες ύλες, ώστε το μεταποιημένο προϊόν να μπορεί να αποκτήσει χαρακτήρα καταγωγής


text:
ΠΑΡΑΡΤΗΜΑ III στο πρωτόκολλο αριθ. 1:
 Έντυπο πιστοποιητικού κυκλοφορίας εμπορευμάτων EUR.1
 ΠΑΡΑΡΤΗΜΑ IV στο πρωτόκολλο αριθ. 1:
 Δήλωση καταγωγής
 ΠΑΡΑΡΤΗΜΑ V-Α στο πρωτόκολλο αριθ. 1:
 Δήλωση του προμηθευτή για τα προϊόντα με χαρακτήρα προτιμησιακής καταγωγής
 ΠΑΡΑΡΤΗΜΑ V-Β στο πρωτόκολλο αριθ. 1:
 Δήλωση του προμηθευτή για τα προϊόντα που δεν έχουν χαρακτήρα προτιμησιακής καταγωγής
 ΠΑΡΑΡΤΗΜΑ VI στο πρωτόκολλο αριθ. 1:
 Δελτίο πληροφοριών
 ΠΑΡΑΡΤΗΜΑ VII στο πρωτόκολλο αριθ. 1:
 Έντυπο αίτησης παρέκκλισης
 ΠΑΡΑΡΤΗΜΑ VIII στο πρωτόκολλο αριθ. 1:
 Υπερπόντιες χώρες και εδάφη
 ΚΟΙΝΗ ΔΗΛΩΣΗ
 για το Πριγκιπάτο της Ανδόρας
 ΚΟΙΝΗ ΔΗΛΩΣΗ
 για τη Δημοκρατία του Αγίου Μαρίνου
 ΤΙΤΛΟΣ I
 ΓΕΝΙΚΕΣ ΔΙΑΤΑΞΕΙΣ
 ΑΡΘΡΟ 1
 Ορισμοί
 Για τους σκοπούς του παρόντος πρωτοκόλλου εφαρμόζονται οι ακόλουθοι ορισμοί:
 α)
 «κατασκευή ή παρασκευή»: κάθε μορφή επεξεργασίας ή μεταποίησης, συμπεριλαμβανομένων της συναρμολόγησης ή των ειδικών εργασιών·
 β)
 «ύλη»: κάθε συστατικό, πρώτη ύλη, κατασκευαστικό στοιχείο, μέρος κ.λπ. που χρησιμοποιείται για την κατασκευή του προϊόντος·
 γ)
 «προϊόν»: το προϊόν που έχει κατασκευαστεί, ακόμη και αν πρόκειται να χρησιμοποιηθεί αργότερα σε άλλη κατασκευαστική εργασία·
 δ)
 «εμπορεύματα»: οι ύλες και τα προϊόντα·
 ε)
 «δασμολογητέα αξία»: η αξία που προσδιορίζεται βάσει της συμφωνίας περί της εφαρμογής του άρθρου VII της Γενικής συμφωνίας Δασμών και Εμπορίου (ΓΣΔΕ) του 1994 (συμφωνία του ΠΟΕ για τη δασμολογητέα αξία)·
 στ)
 «τιμή εκ του εργοστασίου»: η τιμή που καταβάλλεται για το προϊόν στον κατασκευαστή της Ευρωπαϊκής Ένωσης ή της Γκάνας στην επιχείρηση του οποίου έγινε η τελευταία επεξεργασία ή μεταποίηση, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν και όλα τα άλλα στοιχεία κόστους που συνδέονται με την παραγωγή του, αφού αφαιρεθούν όλοι οι εσωτερικοί φόροι οι οποίοι έχουν καταβληθεί ή είναι δυνατόν να επιστραφούν κατά την εξαγωγή του παραχθέντος προϊόντος·
 ζ)
 «αξία υλών»: η δασμολογητέα αξία κατά τη στιγμή της εισαγωγής των μη καταγόμενων υλών που χρησιμοποιήθηκαν ή, εάν αυτή δεν είναι γνωστή ή δεν είναι δυνατόν να διαπιστωθεί, η πρώτη επιβεβαιώσιμη τιμή που καταβλήθηκε για τις ύλες αυτές στην Ευρωπαϊκή Ένωση ή στη Γκάνα·
 η)
 «αξία καταγόμενων υλών»: η αξία αυτών των υλών όπως περιγράφεται στο στοιχείο ζ), εφαρμοζόμενη κατ’ αναλογία·
 θ)
 «προστιθέμενη αξία»: η τιμή εκ του εργοστασίου αφού αφαιρεθεί η δασμολογητέα αξία των υλών τρίτων χωρών που εισάγονται στην Ευρωπαϊκή Ένωση, στις χώρες ΑΚΕ που έχουν εφαρμόσει συμφωνία οικονομικής εταιρικής σχέσης (ΣΟΕΣ) τουλάχιστον προσωρινά ή στις υπερπόντιες χώρες και εδάφη· εάν η δασμολογητέα αξία δεν είναι γνωστή ή δεν είναι δυνατόν να διαπιστωθεί, λαμβάνεται υπόψη η πρώτη επιβεβαιώσιμη τιμή που έχει καταβληθεί για τις ύλες αυτές στην Ευρωπαϊκή Ένωση ή στη Γκάνα·
 ι)
 «κεφάλαια» και «κλάσεις»: τα κεφάλαια και οι κλάσεις με τετραψήφιους κωδικούς που χρησιμοποιούνται στην ονοματολογία που αποτελεί το εναρμονισμένο σύστημα περιγραφής και κωδικοποίησης των εμπορευμάτων (εφεξής «εναρμονισμένο σύστημα» ή «ΕΣ»)·
 ια)
 «υπαγόμενος»: αναφέρεται στην κατάταξη προϊόντος ή ύλης σε μία συγκεκριμένη κλάση·
 ιβ)
 «αποστολή εμπορευμάτων»: τα προϊόντα που αποστέλλονται ταυτόχρονα από τον ίδιο εξαγωγέα στον ίδιο παραλήπτη ή καλύπτονται από ένα ενιαίο έγγραφο μεταφοράς από τον εξαγωγέα στον παραλήπτη ή, όταν δεν υπάρχει τέτοιο έγγραφο, από ενιαίο τιμολόγιο·
 ιγ)
 «εδάφη»: τα εδάφη, περιλαμβανομένων των χωρικών


text:
υδάτων·
 ιδ)
 «ΥΧΕ»: οι υπερπόντιες χώρες και εδάφη, όπως ορίζονται στο παράρτημα VIII του παρόντος πρωτοκόλλου·
 ιε)
 «επιτροπή»: η ειδική επιτροπή τελωνείων και διευκόλυνσης του εμπορίου που προβλέπεται στο άρθρο 34 της παρούσας συμφωνίας.
 ΤΙΤΛΟΣ II
 ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ»
 ΑΡΘΡΟ 2
 Γενικοί όροι
 1.
 Για τους σκοπούς της παρούσας συμφωνίας, τα ακόλουθα προϊόντα θεωρούνται προϊόντα καταγωγής Ευρωπαϊκής Ένωσης:
 α)
 τα προϊόντα που παράγονται εξ ολοκλήρου στην Ευρωπαϊκή Ένωση κατά την έννοια του άρθρου 3 του παρόντος πρωτοκόλλου·
 β)
 τα προϊόντα που παράγονται στην Ευρωπαϊκή Ένωση και περιέχουν ύλες που δεν έχουν παραχθεί εξ ολοκλήρου σε αυτή, υπό την προϋπόθεση ότι οι ύλες αυτές έχουν υποστεί στην Ευρωπαϊκή Ένωση επαρκή επεξεργασία ή μεταποίηση κατά την έννοια του άρθρου 4 του παρόντος πρωτοκόλλου.
 2.
 Για τους σκοπούς της παρούσας συμφωνίας, τα ακόλουθα προϊόντα θεωρούνται προϊόντα καταγωγής Γκάνας:
 α)
 τα προϊόντα που έχουν εξ ολοκλήρου παραχθεί στη Γκάνα κατά την έννοια του άρθρου 3 του παρόντος πρωτοκόλλου·
 β)
 τα προϊόντα που έχουν παραχθεί στη Γκάνα και περιέχουν ύλες που δεν έχουν παραχθεί εξ ολοκλήρου σε αυτήν, υπό την προϋπόθεση ότι οι ύλες αυτές έχουν υποστεί στη Γκάνα επαρκείς επεξεργασίες ή μεταποιήσεις κατά την έννοια του άρθρου 4 του παρόντος πρωτοκόλλου.
 ΑΡΘΡΟ 3
 Εξ ολοκλήρου παραγόμενα προϊόντα
 1.
 Θεωρούνται εξ ολοκλήρου παραγόμενα προϊόντα στη Γκάνα ή στην Ευρωπαϊκή Ένωση:
 α)
 τα ζώντα ζώα που γεννιούνται και εκτρέφονται σε αυτές·
 β)
 τα ορυκτά προϊόντα που εξορύσσονται από το έδαφός τους ή από τον θαλάσσιο ή ωκεάνιο πυθμένα τους·
 γ)
 τα προϊόντα του φυτικού βασιλείου που συγκομίζονται σε αυτές·
 δ)
 τα προϊόντα που προέρχονται από ζώντα ζώα τα οποία εκτρέφονται σε αυτές·
 ε)
 i)
 τα προϊόντα που θηρεύονται ή αλιεύονται σε αυτές·
 ii)
 τα προϊόντα της υδατοκαλλιέργειας, περιλαμβανομένης της θαλάσσιας υδατοκαλλιέργειας, όταν τα ζώα εκτρέφονται σε αυτές από αυγά ιχθύων, προνύμφες ή γόνους·
 στ)
 τα προϊόντα της θαλάσσιας αλιείας και άλλα προϊόντα που αλιεύονται από τη θάλασσα εκτός των χωρικών υδάτων της Ευρωπαϊκής Ένωσης ή της Γκάνας από τα σκάφη τους·
 ζ)
 τα προϊόντα που παράγονται επάνω στα πλοία-εργοστάσια τους αποκλειστικά από προϊόντα που αναφέρονται στο στοιχείο στ)·
 η)
 τα μεταχειρισμένα είδη που μπορούν να χρησιμοποιηθούν μόνο για την ανάκτηση πρώτων υλών·
 θ)
 τα απόβλητα που προέρχονται από μεταποιητικές εργασίες που πραγματοποιούνται σε αυτές·
 ι)
 τα προϊόντα που εξάγονται από τον θαλάσσιο πυθμένα ή από τα υποκείμενα στρώματα, τα οποία βρίσκονται εκτός των χωρικών υδάτων, αλλά στα οποία έχουν δικαιώματα αποκλειστικής εκμετάλλευσης·
 ια)
 τα εμπορεύματα που παράγονται αποκλειστικά από τα προϊόντα που αναφέρονται στα στοιχεία α) έως ι).
 2.
 Οι όροι «σκάφη τους» και «πλοία-εργοστάσιά τους» που χρησιμοποιούνται στην παράγραφο 1 στοιχεία στ) και ζ) του παρόντος άρθρου ισχύουν μόνο για τα σκάφη και τα πλοία-εργοστάσια τα οποία:
 α)
 είναι νηολογημένα σε κράτος μέλος της Ευρωπαϊκής Ένωσης ή στη Γκάνα· και
 β)
 φέρουν σημαία κράτους μέλους της Ευρωπαϊκής Ένωσης ή της Γκάνας· και
 γ)
 πληρούν έναν από τους ακόλουθους όρους:
 i)
 ανήκουν τουλάχιστον κατά 50 % σε υπηκόους των κρατών μελών της Ευρωπαϊκής Ένωσης και/ή της Γκάνας· ή
 ii)
 ανήκουν σε


text:
εταιρίες:
 των οποίων η έδρα και ο κύριος τόπος οικονομικής δραστηριότητας βρίσκεται σε κράτος μέλος της Ευρωπαϊκής Ένωσης ή στη Γκάνα, και
 ανήκουν τουλάχιστον κατά 50 % σε ένα ή περισσότερα κράτη μέλη της Ευρωπαϊκής Ένωσης και/ή στη Γκάνα, σε φορείς του δημόσιου τομέα ή σε υπηκόους ενός ή περισσότερων από αυτές τις χώρες· και
 4.
 Κατά παρέκκλιση από τις διατάξεις της παραγράφου 2 του παρόντος άρθρου, κατόπιν αιτήματος της Γκάνας, τα σκάφη που ναυλώνονται ή χρησιμοποιούνται με χρηματοδοτική μίσθωση από τη Γκάνα αντιμετωπίζονται ως «σκάφος της» για την άσκηση αλιευτικών δραστηριοτήτων στην αποκλειστική οικονομική ζώνη της, υπό την προϋπόθεση ότι υποβλήθηκε προηγουμένως προσφορά στους οικονομικούς φορείς της Ευρωπαϊκής Ένωσης και τηρήθηκαν οι λεπτομέρειες εφαρμογής που καθορίζονται εκ των προτέρων από την επιτροπή. Η επιτροπή εξασφαλίζει την τήρηση των όρων που καθορίζονται στην παρούσα παράγραφο.
 5.
 Οι όροι της παραγράφου 2 του παρόντος άρθρου είναι δυνατόν να πληρούνται στη Γκάνα, καθώς και στα κράτη που εμπίπτουν στις διάφορες συμφωνίες οικονομικής εταιρικής σχέσης (ΣΟΕΣ) με τα οποία ισχύει η σώρευση. Στην περίπτωση αυτή, τα προϊόντα θεωρούνται καταγωγής του κράτους σημαίας.
 ΑΡΘΡΟ 4
 Επαρκώς επεξεργασμένα ή μεταποιημένα προϊόντα
 1.
 Για τους σκοπούς του άρθρου 2 του παρόντος πρωτοκόλλου, τα προϊόντα που δεν είναι εξ ολοκλήρου παραγόμενα θεωρείται ότι έχουν υποστεί επαρκή επεξεργασία ή μεταποίηση, όταν πληρούνται οι προϋποθέσεις που αναφέρονται στον κατάλογο που περιλαμβάνεται στο παράρτημα II του παρόντος πρωτοκόλλου.
 2.
 Για τους σκοπούς της εφαρμογής του άρθρου 2 του παρόντος πρωτοκόλλου και κατά παρέκκλιση από τις διατάξεις της παραγράφου 1 του παρόντος άρθρου, τα προϊόντα που απαριθμούνται στο παράρτημα ΙΙ-Α του παρόντος πρωτοκόλλου μπορούν να θεωρηθούν επαρκώς επεξεργασμένα ή μεταποιημένα, εφόσον πληρούνται οι όροι που καθορίζονται στο εν λόγω παράρτημα. Με την επιφύλαξη των διατάξεων του άρθρου 42 παράγραφος 2 του παρόντος πρωτοκόλλου, το παράρτημα II-Α του παρόντος πρωτοκόλλου εφαρμόζεται μόνο στις εξαγωγές της Γκάνας και για χρονικό διάστημα πέντε (5) ετών από την ημερομηνία έναρξης ισχύος του πρωτοκόλλου.
 3.
 Οι όροι που αναφέρονται στις παραγράφους 1 και 2 του παρόντος άρθρου προβλέπουν, για όλα τα προϊόντα που καλύπτονται από την παρούσα συμφωνία, την επεξεργασία ή τη μεταποίηση που πρέπει να υφίστανται οι μη καταγόμενες ύλες που χρησιμοποιούνται για την κατασκευή των προϊόντων αυτών και εφαρμόζονται μόνο σε αυτές τις ύλες. Συνεπώς, εάν ένα προϊόν που έχει αποκτήσει τον χαρακτήρα προϊόντος καταγωγής εφόσον πληροί τους όρους που καθορίζονται σε έναν από τους πίνακες για το ίδιο προϊόν χρησιμοποιείται για την κατασκευή ενός άλλου προϊόντος, οι όροι που ισχύουν για το προϊόν στο οποίο ενσωματώνεται δεν εφαρμόζονται σε αυτό και δεν λαμβάνονται υπόψη οι μη καταγόμενες ύλες που χρησιμοποιήθηκαν, ενδεχομένως, για την κατασκευή του.
 4.
 Κατά παρέκκλιση από τις παραγράφους 1 και 2 του παρόντος άρθρου, οι μη καταγόμενες ύλες οι οποίες, σύμφωνα με τους όρους του παραρτήματος II και του παραρτήματος II-Α του παρόντος πρωτοκόλλου, δεν πρέπει να χρησιμοποιούνται στην κατασκευή ενός δεδομένου προϊόντος, μπορούν ωστόσο να χρησιμοποιηθούν, εφόσον:
 α)
 η συνολική αξία τους δεν υπερβαίνει το 15 τοις εκατό της τιμής εργοστασίου του προϊόντος·
 β)
 η εφαρμογή της παρούσας παραγράφου


text:
δεν συνεπάγεται υπέρβαση των ποσοστών που αναφέρονται στον κατάλογο όσον αφορά τη μέγιστη αξία των μη καταγόμενων υλών.
 5.
 Οι διατάξεις της παραγράφου 4 του παρόντος άρθρου δεν εφαρμόζονται στα προϊόντα των κεφαλαίων 50 έως 63 του εναρμονισμένου συστήματος.
 6.
 Οι παράγραφοι 1 έως 5 του παρόντος άρθρου εφαρμόζονται με την επιφύλαξη των διατάξεων του άρθρου 5 του παρόντος πρωτοκόλλου.
 ΑΡΘΡΟ 5
 Ανεπαρκής επεξεργασία ή μεταποίηση
 1.
 Οι ακόλουθες επεξεργασίες ή μεταποιήσεις θεωρούνται ανεπαρκείς για την απόκτηση του χαρακτήρα καταγόμενου προϊόντος, ανεξάρτητα από το αν πληρούνται ή όχι οι όροι του άρθρου 4 του παρόντος πρωτοκόλλου:
 α)
 οι εργασίες που εξασφαλίζουν τη διατήρηση των εμπορευμάτων σε καλή κατάσταση κατά τη μεταφορά και αποθήκευσή τους·
 β)
 οι απλές εργασίες αφαίρεσης της σκόνης, κοσκινίσματος, διαλογής, ταξινόμησης, συνδυασμού (συμπεριλαμβανομένης της σύνθεσης σειρών εμπορευμάτων), πλύσης, καθαρισμού, βαφής, στίλβωσης, κοπής·
 γ)
 η αφαίρεση οξειδίων, ελαίων, χρωμάτων ή άλλων επικαλύψεων·
 δ)
 i)
 οι αλλαγές συσκευασίας και οι διαιρέσεις και συνενώσεις δεμάτων·
 ii)
 η απλή τοποθέτηση σε φιάλες, φιαλίδια, κονσέρβες, σάκους, θήκες, κουτιά, η στερέωση σε σανίδες ή πλάκες κ.λπ., καθώς και κάθε άλλη απλή εργασία συσκευασίας·
 ε)
 η τοποθέτηση σημάτων, ετικετών, λογότυπων ή άλλων διακριτικών σημάτων επάνω στα ίδια τα προϊόντα ή στη συσκευασία τους·
 στ)
 η απλή ανάμειξη προϊόντων, έστω και διαφορετικών ειδών, η ανάμειξη ζάχαρης με οποιαδήποτε άλλη ύλη·
 ζ)
 η απλή συνένωση μερών για τη δημιουργία ενός πλήρους προϊόντος·
 η)
 η απλή αποσυναρμολόγηση προϊόντων σε μέρη·
 θ)
 το σιδέρωμα ή πρεσάρισμα των υφασμάτων·
 ι)
 η αποφλοίωση, η μερική ή πλήρης λεύκανση, η λείανση και το γυάλισμα των δημητριακών ή του ρυζιού·
 ια)
 οι εργασίες που συνίστανται στην προσθήκη χρωστικών ή αρωματικών ουσιών στη ζάχαρη ή στην κατασκευή κύβων ζάχαρης· η μερική ή ολική άλεση κρυσταλλικής ζάχαρης·
 ιβ)
 η αφαίρεση του φλοιού, των πυρήνων ή του κελύφους φρούτων, καρπών και λαχανικών·
 ιγ)
 το ακόνισμα, η απλή λείανση ή ο απλός τεμαχισμός·
 ιδ)
 ο συνδυασμός δύο ή περισσότερων εργασιών που προβλέπονται στα στοιχεία α) έως ιγ)·
 ιε)
 η σφαγή ζώων.
 2.
 Όλες οι εργασίες που διενεργούνται σε ένα συγκεκριμένο προϊόν είτε στην Ευρωπαϊκή Ένωση είτε στη Γκάνα πρέπει να εξετάζονται από κοινού προκειμένου να καθορίζεται κατά πόσον η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ανεπαρκής κατά την έννοια της παραγράφου 1 του παρόντος άρθρου.
 ΑΡΘΡΟ 6
 Επεξεργασία ή μεταποίηση υλών που εισάγονται ατελώς στην Ευρωπαϊκή Ένωση
 1.
 Με την επιφύλαξη των διατάξεων του άρθρου 2 του παρόντος πρωτοκόλλου, οι μη καταγόμενες ύλες οι οποίες μπορούν να εισάγονται στην Ευρωπαϊκή Ένωση χωρίς δασμούς κατ’ εφαρμογή των συμβατικών δασμών του μάλλον ευνοουμένου κράτους, σύμφωνα με το κοινό δασμολόγιο
 1
 , θεωρούνται ως ύλες καταγωγής της Γκάνας, όταν ενσωματώνονται σε ένα προϊόν που κατασκευάζεται σε αυτή τη χώρα, υπό τον όρο ότι έχουν υποστεί επεξεργασίες ή μεταποιήσεις πέραν αυτών που αναφέρονται στο άρθρο 5 παράγραφος 1 του παρόντος πρωτοκόλλου.
 2.
 Τα πιστοποιητικά κυκλοφορίας εμπορευμάτων EUR.1 (πλαίσιο 7) ή οι δηλώσεις καταγωγής που εκδίδονται δυνάμει της παραγράφου 1 του παρόντος άρθρου φέρουν την ακόλουθη ένδειξη:
 «Application of Article 6(1) of Protocol 1 to the Ghana-EU


text:
EPA»·
 3.
 Η Ευρωπαϊκή Ένωση κοινοποιεί ετησίως στην επιτροπή τον κατάλογο των υλών στις οποίες εφαρμόζονται οι διατάξεις του παρόντος άρθρου. Μετά την κοινοποίηση, ο κατάλογος δημοσιεύεται από την Ευρωπαϊκή Επιτροπή στην Επίσημη Εφημερίδα της Ευρωπαϊκής Ένωσης (σειρά C) και από τη Γκάνα σύμφωνα με τις οικείες διαδικασίες της.
 4.
 Η προβλεπόμενη στο παρόν άρθρο σώρευση δεν εφαρμόζεται στις ύλες οι οποίες κατά την εισαγωγή τους στην Ευρωπαϊκή Ένωση υπόκεινται σε δασμούς αντιντάμπινγκ ή αντισταθμιστικούς δασμούς, όταν κατάγονται από χώρα που υπόκειται στους εν λόγω δασμούς αντιντάμπινγκ ή αντισταθμιστικούς δασμούς.
 ΑΡΘΡΟ 7
 Σώρευση καταγωγής
 1.
 Με την επιφύλαξη των διατάξεων του άρθρου 2 του παρόντος πρωτοκόλλου, οι ύλες καταγωγής ενός από τα μέρη, άλλης χώρας της Δυτικής Αφρικής
 2
 η οποία απολαμβάνει χωρίς τελωνειακούς δασμούς και ποσοστώσεις πρόσβαση στην αγορά της Ευρωπαϊκής Ένωσης, των άλλων κρατών ΑΚΕ τα οποία έχουν εφαρμόσει ΣΟΕΣ τουλάχιστον προσωρινά ή των ΥΧΕ, θεωρούνται καταγωγής του άλλου συμβαλλόμενου μέρους, όταν είναι ενσωματωμένες σε προϊόν που παράγεται σε αυτές, όταν οι επεξεργασίες ή μεταποιήσεις που πραγματοποιήθηκαν στο μέρος αυτό υπερβαίνουν τις εργασίες που αναφέρονται στο άρθρο 5 παράγραφος 1 του παρόντος πρωτοκόλλου.
 Όταν οι επεξεργασίες ή οι μεταποιήσεις που πραγματοποιούνται στο συμβαλλόμενο μέρος δεν υπερβαίνουν τις εργασίες που αναφέρονται στο άρθρο 5 παράγραφος 1 του παρόντος πρωτοκόλλου, το παραγόμενο προϊόν θεωρείται καταγωγής του εν λόγω μέρους μόνον εφόσον η αξία που προστίθεται σε αυτό είναι υψηλότερη από την αξία των χρησιμοποιηθεισών υλών καταγωγής οποιασδήποτε άλλης χώρας ή εδάφους. Σε διαφορετική περίπτωση, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε καταγόμενες ύλες που χρησιμοποιήθηκαν για την κατασκευή του τελικού προϊόντος.
 Η καταγωγή των υλών καταγωγής άλλων κρατών ΑΚΕ, τα οποία έχουν εφαρμόσει ΣΟΕΣ τουλάχιστον προσωρινά, και υπερπόντιων χωρών και εδαφών (ΥΧΕ) προσδιορίζεται σύμφωνα με τους κανόνες καταγωγής που εφαρμόζονται στο πλαίσιο των προτιμησιακών συμφωνιών μεταξύ της Ευρωπαϊκής Ένωσης και των εν λόγω χωρών και σύμφωνα με τις διατάξεις του άρθρου 27 του παρόντος πρωτοκόλλου.
 2.
 Με την επιφύλαξη των διατάξεων του άρθρου 2 του παρόντος πρωτοκόλλου, οι επεξεργασίες και οι μεταποιήσεις που διενεργούνται σε ένα από τα συμβαλλόμενα μέρη, σε άλλα κράτη ΑΚΕ τα οποία έχουν εφαρμόσει ΣΟΕΣ τουλάχιστον προσωρινά, ή στις ΥΧΕ θεωρείται ότι έχουν πραγματοποιηθεί στο άλλο συμβαλλόμενο μέρος, όταν οι ύλες υφίστανται μεταγενέστερες επεξεργασίες ή μεταποιήσεις που υπερβαίνουν τις εργασίες που αναφέρονται στο άρθρο 5 παράγραφος 1 του παρόντος πρωτοκόλλου.
 Όταν οι επεξεργασίες ή οι μεταποιήσεις που πραγματοποιούνται σε ένα από τα συμβαλλόμενα μέρη δεν υπερβαίνουν τις εργασίες που αναφέρονται στο άρθρο 5 παράγραφος 1 του παρόντος πρωτοκόλλου, το παραγόμενο προϊόν θεωρείται καταγωγής του εν λόγω μέρους μόνο εάν η προστιθέμενη αξία σε αυτόν τον τόπο είναι υψηλότερη από την αξία των υλών που χρησιμοποιήθηκαν σε οποιαδήποτε από τις εν λόγω χώρες ή εδάφη. Σε διαφορετική περίπτωση, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε ύλες που χρησιμοποιήθηκαν για την κατασκευή του τελικού προϊόντος.
 Η καταγωγή του τελικού προϊόντος καθορίζεται σύμφωνα με τους κανόνες καταγωγής του παρόντος πρωτοκόλλου και


text:
τις διατάξεις του άρθρου 27 αυτού.
 3.
 Η σώρευση που προβλέπεται στις παραγράφους 1 και 2 του παρόντος άρθρου μπορεί να εφαρμοστεί για τα άλλα κράτη ΑΚΕ που έχουν εφαρμόσει ΣΟΕΣ τουλάχιστον προσωρινά, για άλλη χώρα της Δυτικής Αφρικής που απολαμβάνει χωρίς τελωνειακούς δασμούς και ποσοστώσεις πρόσβαση στην ΕΕ, καθώς και για τις ΥΧΕ, μόνον εάν:
 α)
 το συμβαλλόμενο μέρος προορισμού και όλες οι χώρες ή τα εδάφη που συμμετέχουν στην απόκτηση του χαρακτήρα καταγωγής έχουν συνάψει συμφωνία ή διακανονισμό διοικητικής συνεργασίας που εγγυάται την ορθή εφαρμογή του παρόντος άρθρου και περιλαμβάνει αναφορά στη χρήση των κατάλληλων πιστοποιητικών καταγωγής·
 β)
 η Γκάνα και η Ευρωπαϊκή Ένωση παρέχουν αμοιβαία, μέσω της Ευρωπαϊκής Επιτροπής και της Επιτροπής της CEDEAO (ECOWAS), λεπτομερή στοιχεία των συμφωνιών διοικητικής συνεργασίας με τις άλλες χώρες ή εδάφη που αναφέρονται στο παρόν άρθρο. Η ημερομηνία από την οποία μπορεί να εφαρμοστεί η προβλεπόμενη στο παρόν άρθρο σώρευση για τις χώρες και τα εδάφη του παρόντος άρθρου οι οποίες πληρούν τις αναγκαίες προϋποθέσεις δημοσιεύεται από την Ευρωπαϊκή Επιτροπή στην Επίσημη Εφημερίδα της Ευρωπαϊκής Ένωσης (σειρά C), καθώς και από τη Γκάνα σύμφωνα με τις οικείες διαδικασίες της.
 4.
 Η σώρευση που προβλέπεται στο παρόν άρθρο δεν εφαρμόζεται στις ύλες:
 α)
 που υπάγονται στις κλάσεις 1604 και 1605 του εναρμονισμένου συστήματος και είναι καταγωγής κρατών του Ειρηνικού που έχουν υπογράψει ΣΟΕΣ βάσει του άρθρου 6 παράγραφος 6 του πρωτοκόλλου II της ενδιάμεσης συμφωνίας εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου
 3
 ·
 β)
 που υπάγονται στις κλάσεις 1604 και 1605 του εναρμονισμένου συστήματος και είναι καταγωγής κρατών του Ειρηνικού που έχουν υπογράψει ΣΟΕΣ δυνάμει διατάξεων μελλοντικής συνολικής συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών ΑΚΕ του Ειρηνικού·
 γ)
 καταγωγής της Δημοκρατίας της Νότιας Αφρικής που δεν μπορούν να εισαχθούν απευθείας στην Ευρωπαϊκή Ένωση ατελώς και χωρίς ποσοστώσεις.
 5.
 Η Ευρωπαϊκή Ένωση κοινοποιεί ετησίως στην επιτροπή τον κατάλογο των υλών στις οποίες αναφέρονται οι διατάξεις της παραγράφου 4 στοιχείο γ) του παρόντος άρθρου. Μετά την κοινοποίηση, ο εν λόγω κατάλογος δημοσιεύεται από την Ευρωπαϊκή Επιτροπή στην Επίσημη Εφημερίδα της Ευρωπαϊκής Ένωσης (σειρά C), καθώς και από τη Γκάνα σύμφωνα με τις οικείες διαδικασίες.
 ΑΡΘΡΟ 8
 Σώρευση με άλλες χώρες που υπάγονται
 στο καθεστώς πρόσβασης στην αγορά της Ευρωπαϊκής Ένωσης χωρίς δασμούς και ποσοστώσεις
 1.
 Με την επιφύλαξη των διατάξεων του άρθρου 2 του παρόντος πρωτοκόλλου, οι ύλες καταγωγής χωρών και εδαφών:
 α)
 που υπάγονται στο «ειδικό καθεστώς υπέρ των λιγότερο αναπτυγμένων χωρών», στο πλαίσιο του συστήματος γενικευμένων δασμολογικών προτιμήσεων ( εφεξής «ΣΓΠ») της Ευρωπαϊκής Ένωσης· ή
 β)
 που απολαμβάνουν χωρίς τελωνειακούς δασμούς και ποσοστώσεις πρόσβαση στην αγορά της Ευρωπαϊκής Ένωσης βάσει των γενικών διατάξεων του ΣΓΠ,
 θεωρούνται ύλες καταγωγής Γκάνας, όταν είναι ενσωματωμένες σε προϊόν που παράγεται στην εν λόγω χώρα.
 Δεν είναι αναγκαίο οι ύλες αυτές να έχουν υποστεί επαρκείς επεξεργασίες ή μεταποιήσεις, εφόσον έχουν υποστεί επεξεργασίες ή μεταποιήσεις πέραν αυτών που αναφέρονται στο άρθρο 5 παράγραφος 1 του παρόντος πρωτοκόλλου. Κάθε προϊόν στο οποίο είναι ενσωματωμένες αυτές οι ύλες,


text:
εάν περιλαμβάνει επίσης μη καταγόμενες ύλες, πρέπει να υποβάλλεται σε επαρκείς επεξεργασίες ή μεταποιήσεις, σύμφωνα με τις διατάξεις του άρθρου 4 του παρόντος πρωτοκόλλου, για να θεωρείται ότι είναι καταγωγής Γκάνας.
 1.2.
 Η καταγωγή των υλών από άλλες σχετικές χώρες ή εδάφη προσδιορίζεται σύμφωνα με τους κανόνες καταγωγής που εφαρμόζονται στο πλαίσιο του ΣΓΠ της Ευρωπαϊκής Ένωσης και σύμφωνα με τις διατάξεις του άρθρου 27 του παρόντος πρωτοκόλλου.
 1.3.
 Η προβλεπόμενη στην παρούσα παράγραφο σώρευση δεν εφαρμόζεται στις ύλες:
 α)
 οι οποίες κατά την εισαγωγή τους στην Ευρωπαϊκή Ένωση υπόκεινται σε δασμούς αντιντάμπινγκ ή αντισταθμιστικούς δασμούς όταν προέρχονται από χώρα που υπόκειται στους εν λόγω δασμούς αντιντάμπινγκ ή αντισταθμιστικούς δασμούς·
 β)
 που υπάγονται στις δασμολογικές διακρίσεις 3302.10 και 3501.10 του εναρμονισμένου συστήματος·
 γ)
 που προέρχονται από προϊόντα με βάση τον τόνο που κατατάσσονται στο κεφάλαιο 3 του εναρμονισμένου συστήματος, τα οποία καλύπτονται από το ΣΓΠ της Ευρωπαϊκής Ένωσης·
 δ)
 για τις οποίες οι δασμολογικές προτιμήσεις καταργούνται (διαβάθμιση) ή αναστέλλονται (ρήτρα διασφάλισης) στο πλαίσιο του ΣΓΠ της Ευρωπαϊκής Ένωσης.
 2.
 Έπειτα από γνωστοποίηση της Γκάνας, με την επιφύλαξη των διατάξεων του άρθρου 2 του παρόντος πρωτοκόλλου και τηρουμένων των διατάξεων των παραγράφων 2.1, 2.2 και 5 του παρόντος άρθρου, οι ύλες καταγωγής χωρών ή εδαφών που αποτελούν αντικείμενο συμφωνιών ή ρυθμίσεων που προβλέπουν χωρίς δασμούς και ποσοστώσεις πρόσβαση στην αγορά της Ευρωπαϊκής Ένωσης θεωρούνται ύλες καταγωγής Γκάνας. Η κοινοποίηση διαβιβάζεται από τη Γκάνα στην Ευρωπαϊκή Ένωση μέσω της Ευρωπαϊκής Επιτροπής. Η σώρευση εξακολουθεί να εφαρμόζεται στον βαθμό που πληρούνται οι όροι χορήγησής της. Δεν είναι αναγκαίο οι εν λόγω ύλες να έχουν υποστεί επαρκείς επεξεργασίες ή μεταποιήσεις, εάν έχουν υποστεί επεξεργασίες ή μεταποιήσεις που υπερβαίνουν τις αναφερόμενες στο άρθρο 5 παράγραφος 1 του παρόντος πρωτοκόλλου.
 2.1.
 Η καταγωγή των υλών από τις ενδιαφερόμενες χώρες ή εδάφη προσδιορίζεται σύμφωνα με τους κανόνες καταγωγής που εφαρμόζονται στο πλαίσιο των προτιμησιακών συμφωνιών ή ρυθμίσεων μεταξύ της Ευρωπαϊκής Ένωσης και των εν λόγω χωρών και εδαφών και σύμφωνα με τις διατάξεις του άρθρου 27 του παρόντος πρωτοκόλλου.
 2.2.
 Η προβλεπόμενη στην παρούσα παράγραφο σώρευση δεν εφαρμόζεται στις ύλες:
 α)
 που υπάγονται στα κεφάλαια 1 έως 24 του εναρμονισμένου συστήματος ή περιλαμβάνονται στον κατάλογο προϊόντων που παρατίθεται στο παράρτημα 1 παράγραφος 1 σημείο ii) της συμφωνίας του ΠΟΕ για τη γεωργία, η οποία περιλαμβάνεται στη ΓΣΔΕ του 1994·
 β)
 οι οποίες κατά την εισαγωγή τους στην Ευρωπαϊκή Ένωση υπόκεινται σε δασμούς αντιντάμπινγκ ή αντισταθμιστικούς δασμούς όταν κατάγονται από τη χώρα που υπόκειται στους εν λόγω δασμούς αντιντάμπινγκ ή αντισταθμιστικούς δασμούς·
 γ)
 οι οποίες, δυνάμει μιας συμφωνίας ελεύθερων συναλλαγών μεταξύ της Ευρωπαϊκής Ένωσης και μιας τρίτης χώρας, υπόκεινται σε εμπορικά μέτρα και σε μέτρα διασφάλισης, ή σε κάθε άλλο μέτρο που αποτρέπει την πρόσβαση των προϊόντων αυτών στην αγορά της Ευρωπαϊκής Ένωσης χωρίς δασμούς και ποσοστώσεις.
 3.
 Η Ευρωπαϊκή Ένωση κοινοποιεί ετησίως στην επιτροπή τον κατάλογο των υλών και των χωρών στις οποίες εφαρμόζονται οι διατάξεις της παραγράφου 1 του παρόντος άρθρου. Μετά την κοινοποίηση, ο κατάλογος δημοσιεύεται από την Ευρωπαϊκή Επιτροπή στην Επίσημη Εφημερίδα της Ευρωπαϊκής


text:
Ένωσης (σειρά C) και από τη Γκάνα σύμφωνα με τις οικείες διαδικασίες τους. Η Γκάνα κοινοποιεί στην επιτροπή, κάθε έτος, τις ύλες στις οποίες εφαρμόστηκε η σώρευση που προβλέπεται στις παραγράφους 1 και 2 του παρόντος άρθρου.
 4.
 Τα πιστοποιητικά κυκλοφορίας εμπορευμάτων EUR.1 (πλαίσιο 7) ή οι δηλώσεις καταγωγής που εκδίδονται βάσει των παραγράφων 1 και 2 φέρουν την ακόλουθη ένδειξη:
 «Application of Article 8.1 or 8.2 of Protocol 1 to the Ghana-EU EPA»·
 5.
 Η σώρευση που προβλέπεται στις παραγράφους 1 και 2 του παρόντος άρθρου εφαρμόζεται μόνο υπό τους ακόλουθους όρους:
 α)
 όλες οι χώρες που συμμετέχουν στην απόκτηση του χαρακτήρα καταγωγής έχουν συνάψει συμφωνία ή διακανονισμό διοικητικής συνεργασίας που εγγυάται την ορθή εφαρμογή του παρόντος άρθρου και περιλαμβάνει αναφορά στη χρήση των σχετικών πιστοποιητικών καταγωγής·
 β)
 η Γκάνα παρέχει στην Ευρωπαϊκή Ένωση, μέσω της Ευρωπαϊκής Επιτροπής, τις λεπτομέρειες των συμφωνιών διοικητικής συνεργασίας με τις άλλες χώρες ή εδάφη που αναφέρονται στο παρόν άρθρο. Η Ευρωπαϊκή Επιτροπή δημοσιεύει στην Επίσημη Εφημερίδα της Ευρωπαϊκής Ένωσης (σειρά C) την ημερομηνία κατά την οποία η προβλεπόμενη στο παρόν άρθρο σώρευση μπορεί να εφαρμοστεί για τις χώρες ή τα εδάφη του παρόντος άρθρου που πληρούν τις αναγκαίες προϋποθέσεις.
 ΑΡΘΡΟ 9
 Μονάδα χαρακτηρισμού
 1.
 Η μονάδα χαρακτηρισμού για την εφαρμογή των διατάξεων του παρόντος πρωτοκόλλου είναι το συγκεκριμένο προϊόν που θεωρείται ως μονάδα βάσης κατά τον προσδιορισμό της ταξινόμησης που χρησιμοποιεί την ονοματολογία του εναρμονισμένου συστήματος.
 Ως εκ τούτου:
 α)
 όταν ένα προϊόν αποτελούμενο από ομάδα ή από σύνολο συναρμολογηθέντων ειδών ταξινομείται, σύμφωνα με το εναρμονισμένο σύστημα, σε μία μόνο κλάση, το όλον αποτελεί τη μονάδα χαρακτηρισμού·
 β)
 όταν μια αποστολή αποτελείται από ορισμένα πανομοιότυπα προϊόντα που ταξινομούνται στην ίδια κλάση του εναρμονισμένου συστήματος, οι διατάξεις του παρόντος πρωτοκόλλου εφαρμόζονται για κάθε προϊόν χωριστά.
 2.
 Όταν, κατ’ εφαρμογήν του γενικού κανόνα 5 του εναρμονισμένου συστήματος, η συσκευασία ταξινομείται με το προϊόν που περιέχει, τότε θεωρείται ότι αποτελεί σύνολο με το προϊόν για τον προσδιορισμό της καταγωγής.
 ΑΡΘΡΟ 10
 Εξαρτήματα, ανταλλακτικά και εργαλεία
 Τα εξαρτήματα, τα ανταλλακτικά και τα εργαλεία που αποστέλλονται μαζί με ένα τεμάχιο εξοπλισμού, μηχανής, συσκευής ή οχήματος και αποτελούν μέρος του κανονικού εξοπλισμού και συμπεριλαμβάνονται στην τιμή ή δεν τιμολογούνται χωριστά, θεωρούνται ότι αποτελούν ένα σύνολο με το εν λόγω τεμάχιο εξοπλισμού, μηχανής, συσκευής ή οχήματος.
 ΑΡΘΡΟ 11
 Συνδυασμοί εμπορευμάτων
 Κατά την έννοια του γενικού κανόνα 3 του εναρμονισμένου συστήματος, οι συνδυασμοί εμπορευμάτων θεωρούνται ως καταγόμενα προϊόντα όταν όλα τα συστατικά μέρη τους είναι καταγόμενα προϊόντα. Ωστόσο, εάν ένας συνδυασμός εμπορευμάτων αποτελείται από προϊόντα καταγόμενα και μη καταγόμενα, όλος ο συνδυασμός θεωρείται καταγόμενος, υπό την προϋπόθεση ότι η αξία των μη καταγόμενων προϊόντων δεν υπερβαίνει το 15 τοις εκατό της τιμής εργοστασίου του συνδυασμού εμπορευμάτων.
 ΑΡΘΡΟ 12
 Ουδέτερα στοιχεία
 Για να προσδιοριστεί κατά πόσον ένα προϊόν είναι καταγόμενο, δεν είναι αναγκαίο να καθορίζεται η καταγωγή των κατωτέρω στοιχείων που ενδέχεται να χρησιμοποιήθηκαν στην κατασκευή του:
 α)
 της ηλεκτρικής ενέργειας και των καυσίμων·
 β)
 των εγκαταστάσεων και του εξοπλισμού·
 γ)
 των μηχανημάτων και των εργαλείων·
 δ)
 των εμπορευμάτων που δεν υπεισέρχονται